cyanic-selkie/wikianc huggingface dataset:
གངས་འདབས་ཀྱི་རོལ་དབྱངས།
བརྩེ་ཆེན་ཐུགས་རྗེའི་འགྲོ་ལ་རྗེས་ཆགས་དུས་གསུམ་རྒྱལ་བའི་ཡུམ་ཆེན་མོར།། རིང་ནས་འགྱུར་མེད་དད་པའི་ཆུ་སྐྱེས་ཁྱོད་ཉིད་གཅིག་པུར་འབུལ་བ་ན།། སྒྲིབ་གཉིས་དྲི་མ་ཀུན་ནས་བྲལ་བའི་ཡེ་ཤེས་སྤྲིན་གྱི་མེ་ཏོག་    གིས།། རྨོངས་པའི་ཚ་བས་ཡང་ཡང་གདུང་བའི་བདག་ཡིད་ཞིང་ས་ བརླན་པར་མཛོད།།
ངོ་མཚར་སྲིད་པའི་མཚར་སྡུག་ཡོངས་རྫོགས་ཡིད་འཕྲོག་མཚན་ དཔེའི་ལང་ཚོ་ཅན།། འགགས་མེད་ཚངས་པའི་དབྱངས་རྟ་རེ་རེའི་སྐྱེ་དགུ་འདྲེན་པའི་ བརྩེ་ལྡན་མ།། མཁྱེན་པའི་ཡེ་ཤེས་ནམ་མཁའི་རྗེས་འགྲོའི་ཆོས་ཀུན་མ་ལུས་ གཟིགས་པ་ཡི།། མཚོ་བྱུང་ལྷ་མོའི་ཞབས་ལ་འདུད་དོ་སྙན་པའི་ངག་གི་དངོས་གྲུབ་ སྩོལ།།
དཀར་མཛེས་པདྨ་ཟླ་བའི་གདན་ལ་ཙོག་པུར་བཞུགས་པའི་སྟངས་ སྟབས་བཅས།། ལྔ་ཟུང་ལག་པའི་ལྕུག་ཕྲན་སོར་མོས་བེེ་ཌཱུར་རྒྱུད་མང་བརྡུང་བའི་ ཚེ།། ཀུན་ནས་སྙན་པའི་སྒྲ་དབྱངས་ལམ་ནས་ཤེས་བྱའི་ཆོས་ཀུན་གླུ་ ལེན་མ།། ཚངས་པའི་སྲས་མོའི་ཞབས་ལ་འདུད་དོ་ངག་གི་དཔལ་ཀུན་ བདག་ལ་སྩོལ།།
དཀྱུས་རིང་ཟུར་མིག་བུང་བ་གཡོ་བས་འགྲོ་ལ་གཟིགས་པའི་བརྩེ་ ལྡན་མ།། དཀར་གསལ་དུང་གི་འཁྲི་ཤིང་གསར་པའི་ལང་ཚོ་ཡོངས་རྫོགས་ རྒྱལ་ཡུམ་མ།། ཡན་ལག་དྲུག་ཅུའི་གསུང་གི་རང་སྒྲ་རྣ་བའི་དཔྱིད་གཅིག་ངག་ སྙན་མ།། བློ་དམན་བདག་གི་ལོངས་སྤྱོད་འཁོར་ལོར་སྙན་པའི་ངག་གི་བདུད་ རྩི་སྩོལ།།
བདག་ཡིད་དད་གསུམ་པདྨོ་འཛུམ་པའི་ཞིང་ས་གཤིན་པོའི་ཕང་ བ་རུ།། ཁྱེད་ཐུགས་མཐའ་བྲལ་ཡངས་པའི་ཀློང་ནས་བྱམས་བརྩེའི་ཆུ་འཛིན་ དཀྲིགས་པ་ལས།། བྱིན་རླབ་དངོས་གྲུབ་བདུད་རྩི་སིལ་མ་ཅི་དགར་འཇོ་བའི་ལེགས་ བྱས་ཀྱིས།། རིག་བྱེད་ངག་གི་པད་མ་དཀར་པོར་སྙན་ཚིག་འདབ་བརྒྱ་བཞད་ པར་མཛོད།།
༢༠༠༨/༨/༡༢  ཉིན་ལྔ་རིག་སློབ་གླིང་ནས།
རྟོགས་བརྗོད་ཡིད་འཕྲོག་སྐྱེ་བ་ལྔ་པའི་ སྒྲ་དབྱངས་ཞེས་བྱ་བ་།
དམར་སེར་འཆར་ཀའི་ལང་ཚོ་གཞོན་ནུའི་སྐུ།། འབྲུག་ལྟར་ཆེར་བསྒྲོག་འགཊ་མེད་ཚངས་པའི་གསུང་།། ཇི་སྙེད་ཤེས་བྱ་ཀུན་མཁྱེན་ཡེ་ཤེས་ཐུགས།། སྐྱེས་མཆོག་སྨྲ་བའི་རྒྱལ་པོས་ཤིས་པ་སྩོལ།།
རབ་མཛེས་ཞལ་རས་སྟོན་ཟླ་འཛུམ་པའི་གཉེན།། བཞི་བཅུའི་ཚེམས་དཀར་གངས་རིའི་ཕྲེང་བའི་སྤུན།། སྲིད་གསུམ་མཚར་སྡུག་ཡོངས་རྫོགས་ངག་གི་ལྷ།། དེ་རིང་ལོངས་སྤྱོད་འཁོར་ལོའི་ཁ་ལོ་བསྒྱུར།།
གང་ཁྱོད་ཡེ་སངས་རྒྱས་པ་བསྙོན་མེད་ཀྱང།། ཟླ་མེད་བརྩེ་ཆེན་འོད་ཟེར་འབུམ་ཕྲག་གིས།། ཟོ་ཆུན་མུན་པར་འཕྱན་པའི་འགྲོ་དོན་དུ།། སླར་ཡང་སྤྲུལ་པའི་ཟླ་གཞོན་སྲིད་འདིར་རོལ།།
སྔོན་ཞིག་གྲུབ་དབང་ཛྙ་ནཱ་བྷ་དྲ་དང།། གླིང་རྗེ་རས་པ་རྒྱལ་སྲས་ཚུལ་ཁྲིམས་སེང།། རྨ་སེ་རྟོགས་ལྡན་ལ་སོགས་འཕགས་བོད་དུ།། འགྲོ་བའི་དོན་དུ་སྤྲུལ་བསྒྱུར་བསམ་མི་ཁྱབ།།
ད་ལྟ་དངོས་སྣང་སྦས་པའི་བརྟུལ་ཞུགས་ཅན།། རིག་འཛིན་པདྨའི་ཕོ་ཉར་བསྔགས་པ་ཡི།། གདོལ་པའི་སྤྱོད་འཆང་འཁྲུལ་ཞིག་རྣལ་འབྱོར་པ།། ཧེ་རུ་ཀ་དཔལ་འཇིໆགས་བྲໆལ་དབໆང་པོໆའི་སྡེ།།
ཁྱེད་ཐུཊ་མཐའ་བྲལ་ནམ་མཁའི་དཀྱིལ་འཁོར་དུ།། མཐའ་ཡས་ཤེས་བྱ་རྒྱུ་སྐར་བྱེ་བ་བརྒྱ།། མ་འདྲེས་ཇི་སྙེད་རྣམ་པར་བཀྲ་བའི་ཆོས།། མཁྱེན་པའི་ཡེ་ཤེས་འོད་དཀར་དབང་པོས་བསྡུས།།
ཐོས་ན་མི་སྙན་མེད་པ་ཚངས་པའི་གསུང།། ངག་དབང་དབྱངས་ལྡན་ངང་མོའི་མགྲིན་གླུ་བཞིན།། དད་དང་ལྡན་པའི་སོ་སྐྱེ་གང་ཞིག་གིས།། ཐོས་པ་ཙམ་གྱིས་གནས་ངན་སྒོ་ཀུན་འགེགས།།
མཐོང་ན་མི་མཛེས་མེད་པ་མཚན་དཔེའི་སྐུ།། དྲི་མེད་སྟོན་མཚན་འོད་དཀར་འཛུམ་པ་བཞིན།། དད་ལྡན་སྐྱེ་བོ་ཀུ་མུད་འབུམ་ཕྲག་གིས།། མཐོང་བ་ཙམ་གྱིས་སྲིད་པའི་ཚ་གདུང་སེལ།།
གྲུབ་བརྙེས་རིག་འཛིན་གོང་མའི་ཞལ་སྐྱིན་ལས།། བྱུང་བའི་སྙན་བརྒྱུད་གདམས་ཟབ་བདུད་རྩིའི་ཀླུང།། ཡོངས་རྫོགས་ཐུགས་ཀྱི་བུམ་པར་ལེགས་བསྐྱིལ་ནས།། ཚེགས་མེད་གྲུབ་པ་མཆོག་གི་རྒྱལ་སར་གཤེགས།།
གངས་ལྗོངས་ཐུབ་པའི་བསྟན་པ་མཛེས་པའི་རྒྱན།། དྭགས་བརྒྱུད་རྒྱལ་བའི་རིང་ལུགས་ཉིན་མོར་བྱེད།། ནུབ་མེད་ཤར་གྱི་ལྷུན་པོའི་རྩེར་བཀོད་ནས།། སྒྲུབ་བརྒྱུད་བསྟན་པའི་སྲོག་འཛིན་མཆོག་ཏུ་གྱུར།།
ཆེར་སྙིགས་དུས་ཀྱི་འཚུབས་མ་ནག་པོ་ཡིས།། བསྟན་དང་འགྲོ་ལ་ཀུན་ནས་སྡང་བའི་ཚེ།། གང་ཉིད་རྒོད་ཚང་བྲག་ཏུ་སྒྲུབ་པ་མཛད།། པདྨས་རྗེས་བཟུང་དགོངས་པའི་གཏེར་མཛོད་བརྡོལ།།
དགེ་བཅུའི་ཞིང་མཆོག་མདོ་ཁམས་གླིང་སྟོད་དུ།། པདྨའི་རྒྱལ་ཚབ་རིག་འཛིན་རྣལ་འབྱོར་པ།། འཇིໆགས་བྲໆལ་པໆདྨໆ་དབໆང་ཆེໆན་ཞེས་གྲགས་པའི།། མཚན་གྱི་དབྱར་རྔ་སྲིད་པ་གསུམ་ན་ལྡིར།།
འགྲོ་རྣམས་འབྱུང་འཁྲུགས་ནད་ཀྱིས་ཉེན་པའི་ཚེ།། ཕໆན་བདེໆའི་གསོ་བྱེད་བདུད་རྩིའི་དགའ་སྟོན་གྱིས།། ཀུན་ཀྱང་རིང་འཚོའི་རྒྱໆ་ལས་མི་འདའ་བའི།། གཡུ་ཐོག་གདུལ་བྱ་མཚོໆ་ལྟར་རྒྱས་པར་བྱས།།
རབ་འབྱམས་གཞུང་ཀུན་འཆད་པ་ཐོགས་མེད་ཀྱིས།། རིས་མེད་རྒྱལ་བའི་བསྟན་པ་འོད་དཀར་ཅན།། འགྲོ་བློའི་མུན་པ་རབ་ཏུ་གསལ་བའི་ཕྱིར།། ཡངས་པའི་མཁའ་རུ་རྟག་ཏུ་འཆར་བར་བྱས།།
ལུང་དང་རིག་པའི་མཆེ་སྡེར་རེ་རེ་ཡིས།། ཕྱོགས་ཀྱི་དྲེགས་ལྡན་རི་དྭགས་ཝ་ཚོགས་ཀུན།། ཁེངས་བྲལ་གུས་དང་དངས་བས་བརྟེན་པ་ཡི།། རྩོད་པའི་ཟླ་བྲལ་གངས་རིའི་གདོང་ལྔ་པ།།
རྩོམ་པ་ལེགས་བཤད་ཀ་ལ་པིངྐའི་དབྱངས།། སྙན་ཞིང་འཇེབས་པ་རྣ་བའི་བཅུད་ལེན་གང།། ངག་གི་དབང་ཕྱུག་ཚངས་སྲས་ན་ཆུང་མའི།། མགྲིན་ལས་བརྐུས་སམ་བདག་ཅག་འཕྱང་མོ་ཉུག།
གངས་ལྗོངས་མཁས་གྲུབ་རྒྱུ་སྐར་བྱེ་བའི་ཁྲོད།། གསང་གསུམ་ཡོན་ཏན་གང་བ་ཡོངས་རྫོགས་ཤིང་།། ཕྲིན་ལས་འོད་ཀྱིས་འགྲོ་ཀུན་རྟག་སྐྱོང་བའི།། སྲིད་པའི་གདུང་སེལ་ཟླ་གཞོན་ཅིག་པུར་ཟད།།
བསྡུ་བའི་དངོས་བཞིའི་ཐབས་ཚུལ་ཟབ་མོ་ཡིས།། སྣང་དང་མི་སྣང་འགྲོ་བ་མ་ལུས་པ།། མངོན་མཐོ་ངེས་ལེགས་ལམ་ལ་བཀྲི་མཛད་པའི།། བསྟໆན་འཛིໆན་བློໆ་གྲོໆས་དུས་འདིར་ཡང་ཡང་དྲན།།
སྒྲུབ་བརྒྱུད་བསྟན་པའི་མངའ་བདག་རིན་པོ་ཆེར།། རྟོགས་བརྗོད་སྐྱེ་ལྔའི་སྒྲ་དབྱངས་བསྐུལ་བའི་མཐུས།། བདག་སོགས་འབྲེལ་བཅས་རྣམ་མང་ཡིད་ཅན་རྣམས།། དམ་པ་མཆོག་དང་འབྲལ་བར་མ་གྱུར་ཅིག།
བསིལ་ལྡན་གངས་རིའི་ལྗོངས་ཀྱི་སྐྱེ་དགུའི་ཚོགས།། དགེ་བཅུ་བྱ་བའི་རྒྱ་ལས་མི་འདའ་བར།། སྤྱི་བོ་སྐྱེས་ཀྱི་དུས་ལྟར་རྫོགས་ལྡན་གྱི།། དཔལ་ལ་རྟག་ཏུ་སྤྱོད་པའི་བཀྲ་ཤིས་ཤོག།
ཅེས་པ་འདི་སྐྱབས་མགོན་དམ་པ་གང་ཉིད་དགོངས་པ་གཞི་དབྱིངས་སུ་ཐིམས་ནས་ལོ་འཁོར་༢༠ལོན་པའི་ རྗེས་དྲན་དུ་༢༠༠༩ལོའི་ཟླ་༧པའི་༡༥ཉིས་བྲིས་པའོ། །
ནུབ་བཞུད་གསེར་བྱ་སེར་པོར་ཕུལ་བའི་ མཆོད་སྤྲིན་རིག་བྱེད་ངག་ གི་འགྱུར་ཁུག
ཞི་བདེའི་དེད་དཔོན་ཆེན་མོའི་སྐྱེས་སྐར་ལ་ཕུལ་བ། ལེགས་བྱས་རྟེན་འབྱུང་ཟླ་མེད་ཀྱིས།། ས་ལྰའི་དབྱིག་གི་བློ་གྲོས་མར།། ལང་ཚོའི་མེ་ཏོག་ཐོག་མ་རུ།། འཛུམ་པའི་བསོད་ནམས་ལྡན་ན་ཡང་།། མི་འདོད་དུས་ཀྱི་བར་ཆད་ཀྱིས།། གཞི་བྱེས་བྲལ་བའི་གདུང་བ་ལྕི།། འོན་ཀྱང་བྱང་ཕྱོགས་ཁ་བ་ཅན།། ཐག་རིང་ཁམས་པའི་རྒྱལ་ཁམས་ནས།། རིག་བྱེད་ངག་གི་མཆོད་སྤྲིན་འདི།། འབུལ་བའི་སྐལ་བ་བཟང་སྙམ་སེམས།།
མི་བཟོས་རིག་ནུས།
ལོ་ངོ་གཉིས་གོང་གི་དཔྱིད་དུས་སུ། མི་དང་འཕྲུལ་ཆས་དབར་ལ་མིག་མངས་འགྲན་རྩོད་བྱུང་བ་དེས་མི་བཟོས་རིག་ནུས་ལ་གོ་བ་གསར་པ་ཞིག་ལེན་ཐུབ། དེང་གི་སྐབས་སུ།  མི་བཟོས་རིག་ནུས་ཀྱི་ལག་རྩལ་འཕེལ་རྒྱས་ཆེན་པོ་འགྲོ་བའི་གོ་སྐབས་དང་བསྟུན་ནས།  ལས་མི་མེད་པའི་སྒོ་རྩིས་ཚོང་ཁང་དང་རིག་ནུས་ཁྱིམ་ཆས་དེ་བཞིན་སྐད་གདངས་དབྱེ་འབྱེད་སོགས་ཀྱི་བེད་སྤྱོད་ལས་ང་ཚོའི་འཚོ་བ་ལ་གྱུར་ལྡོག་ཆེན་པོ་འགྲོ་གི་ཡོད་པ་མ་ཟད།  རིག་ནུས་སྨན་བཅོས་དང་རིག་ནུས་སློབ་འཁྲིད་སོགས་རིག་ནུས་ཅན་གྱི་ཞབས་ཞུ་མང་དག་ཅིག་ཡོད།
གངས་འདབས་ཀྱི་རོལ་དབྱངས།
འཕྲལ་ཕུགས་ལེགས་ཉེས་རང་གི་ནུས་པར་རག། བཟང་ངན་བླང་དོར་དཔྱོད་ཤེས་བློ་ཡིས་འབྱེད།། དྲང་བདེན་རྒྱ་མས་རང་ཉིད་ལེགས་འཇལ་བ།། རྒྱུ་འབྲས་ལྡན་པའི་མི་ཡི་སྤྱོད་པ་ཡིན།།
ཕུགས་ཀྱི་འདུན་མ་ལྷ་དང་འདྲེ་ལ་བཅོལ།། འཕྲལ་གྱི་ལེགས་ཉེས་ལས་དབང་ཁོ་ནར་རྩི།། རང་ལ་ཡིད་ཆེས་སྙིང་སྟོབས་ཙམ་མེད་པ།། རྗེས་ལུས་ཀུན་གྱི་རྩ་བ་འདི་ཉིད་ཡིན།།
ཕྱི་ཡི་སྣ་ཚོགས་འཆལ་བའི་སྤྱོད་པ་སྤངས།། ནང་གི་ཀུན་སློང་བདེན་པའི་ཕྱོགས་ལ་གོམས།། རང་གི་ཕྱི་ནང་ཀུན་སྤྱོད་གང་ནས་ཀྱང་།། ལེཊ་བཅོས་བྱེད་པའི་ཐབས་ལ་བརྩོན་པར་རིཊ།།
མི་བུ་ངོ་མས་མི་སྐད་རྣལ་མ་བཤད།། མི་ཡི་ཡུལ་ནས་མི་ཡི་བདེ་སྡུག་གླེང་།། མི་ཡི་སེམས་ལ་བཟང་པོས་ས་བོན་བཏབ།། མི་ཡི་སྤྱོད་པར་ཡ་རབས་ཚུལ་བཟང་སློབ།།
མི་བཟོས་རིག་ནུས།
རིག་ནུས་སྨན་བཅོས། རང་འགུལ་ཐོག་ནད་བཅོས་ལ་གཞོགས་འདེགས་བྱ་རྒྱུ་སློབ་སྦྱོང་བྱ་དགོས།
རིག་ནུས་ཅན་གྱི་སྨན་གཡོག་ཅེས་པའི་འཕྲུལ་ཆས་མི་སྣ་དེས། —— ཚད་གཞིའི་སྐར་ཚད་ལས་སྐར་ཆ་༩༦གིས་འགལ་བའི་ཕུལ་བྱུང་སྦྱང་འབྲས་དེས་སྨན་པའི་ཡིག་རྒྱུགས་ལས་རྣམ་པར་རྒྱལ།
གངས་འདབས་ཀྱི་རོལ་དབྱངས།
ཕྲག་ཏུ་བབས་པའི་འོས་འགན་དང་དུ་ལེན།། སྨྲ་བརྗོད་རང་དབང་ཐོབ་ཐང་ལོངས་སུ་སྤྱོད།། འབྱུང་འགྱུར་བོད་མིའི་སྐྱིད་སྡུག་གླེང་བ་ལ།། བདེན་རྫུན་དྲང་པོས་འབྱེད་པ་འོས་པའི་ལས།།
ཆོས་ཀྱི་ལག་ལེན་རབ་བྱུང་ཆོས་པས་བྱེད།། སྲིད་ཀྱི་དོན་དག་འཇིག་རྟེན་ཁྱིམ་པས་སྒྲུབ།། ཆོས་སྲིད་ཟུང་དུ་འབྲེལ་བའི་ལུགས་ངན་གྱིས།། ཆོས་མིན་སྲིད་མིན་བྱེད་པའི་དགོས་པ་མེད།།
མི་རུ་སྐྱེས་པས་མི་ཡི་ཐོབ་ཐང་རྩོད།། ནོར་འཁྲུལ་ལས་ལ་འགྱོད་པས་ལེཊ་བཅོས་བྱེད།། ལེཊ་ཉེས་ཐབས་ལམ་སྙིཊ་དོར་བཅུད་བཟང་ལེན།། མི་བུ་རང་ཉིད་མི་ཡི་གྲལ་དུ་འགྲོ།།
རང་སྐད་སྨྲ་བའི་རོ་འཛིན་རྩད་ནས་ཆད།། གཞན་སྐད་ལད་ཟློས་ལྕེ་རྩེ་རིང་དུ་གཡོ།། རང་ཚུགས་མེད་པའི་ཨ་གསར་སྐྱེ་བོ་དག། ནགས་ཀྱི་སྤྲེའུའི་ཟླ་བོར་མི་འགྱུར་རམ།།
ཕ་མེས་གཅིག་ལས་གྱེས་པའི་མི་རིགས་ལ།། དགྲ་དང་གཉེན་གྱི་སྡེ་བ་གཉིས་སུ་ཕྱེས།། མི་སྡུག་ཆགས་སྡང་འཁོན་འཛིང་དྲག་པོ་ཡིས།། རང་ཕུང་རང་བརླག་མ་བྱེད་ཤག་པོ་དག།
འཁོར་བ་སྤངས་བའི་ཐུབ་པའི་དམ་ཆོས་དང་།། འཁོར་བ་སྒྲུབ་པའི་འཇིག་རྟེན་སྲིད་ལུཊ་གཉིས།། བསྲེ་ལྷད་བྱེད་པའི་ཐབས་ལ་མི་བརྩོན་པར།། རང་རང་སོ་སོར་གཙང་མར་སྐྱོང་ན་བཟང་།།
ཆོས་འདོད་རྣམས་ཀྱིས་ཆོས་ཀྱི་ལག་ལེན་སྦྱོང་།། འཇིག་རྟེན་འདོད་ན་སྲིད་ལུགས་ལེཊ་པར་སློབ།། རང་རང་དད་མོས་རྗེས་སུ་འབྲང་བ་ལ།། སུས་ཀྱང་བཙན་གྱིས་སྐུལ་བའི་དབང་ཆ་མེད།།
མི་བཟོས་རིག་ནུས།
རིག་ནུས་སྨན་བཅོས། རང་འགུལ་ཐོག་ནད་བཅོས་ལ་གཞོགས་འདེགས་བྱ་རྒྱུ་སློབ་སྦྱོང་བྱ་དགོས།
ཨན་ཧུའེ་ཞིང་ཆེན་ཧའེ་ཧྥེ་གྲོང་ཁྱེར་ལུའུ་ཡང་ཁུལ་གྱི་ཧྲོང་སྒང་སྡེ་ཁུལ་འཕྲོད་བསྟེན་ཞབས་ཞུའི་ལྟེ་གནས་སུ། སྨན་པས་སྡེ་ཁུལ་གྱི་གྲོང་མི་ལ་ནད་དཔྱད་བྱེད་བཞིན་ཡོད།  མི་བཟོས་རིག་ནུས་ཀྱི་སྨན་གཡོག་དེས་སྨན་པ་དང་ནད་པའི་བཀའ་མོལ་ལ་གཞིགས་ནས་གློག་རྡུལ་ནད་དེབ་དང་ནད་དཔྱད་འདོན་གྱི་ཡོད། སྨན་པ་དེས་ཀྱང་རིག་བཟོས་རིག་ནུས་སྨན་གཡོག་གི་ནད་དཔྱད་ལ་གཟིགས་ནས་ནད་གཞི་གཏན་འཁེལ་གནང་གི་ཡོད།
གངས་འདབས་ཀྱི་རོལ་དབྱངས།
དྲང་པོའི་མི་ལ་བདེན་པའི་རྒྱབ་སྐྱོར་དང་།། འཁྱོག་པོ་རྣམས་ལ་དྲང་པོའི་ལམ་སྟོན་ཞིང་།། བདེན་དང་རྫུན་པ་དྲང་བདེན་གྱིས་འབྱེད་པ།། དཔྱོད་ལྡན་སྐྱེ་བོའི་ཡ་རབས་སྤྱོད་པ་ཡིན།།
དོགས་སློང་སྙིང་སྟོབས་ཆེན་པོས་རྩོད་གླེང་བྱེད།། དྲང་བདེན་གནས་ལུགས་ངོ་མ་རྒྱན་དུ་འཛིན།། གཡོ་རྫུན་འཁྱོག་པོའི་རང་མཚང་འདོན་པ་དེ།། ཤེས་ཡོན་ཅན་གྱི་རྩ་བའི་ལག་ལེན་ཡིན།།
མཐོན་པོའི་འབྱོར་ཕྱུག་དབུས་ནས་སྡུག་རེ་བསྔལ།། དམའ་མོའི་ཐང་སྟོང་དཀྱིལ་ནས་འོ་རེ་རྒྱལ།། བར་མ་བར་མའི་གྲལ་ནས་ཡིད་རེ་སྐྱོ།། འཇིག་རྟེན་མི་ཚེ་སྐྱོ་གར་རིང་མོ་ཞིག།
དྲན་ཚད་ཁ་ནས་འཆད་པའི་འདོད་ལྡན་དང་།། ཆགས་སྲེད་ཁུང་དུ་སྦས་པའི་སྐྱེ་བོ་གཉིས།། ཕྱི་ཡི་ཚུལ་འཆོས་ཙམ་ལ་འགལ་སྲིད་ཀྱང་།། མ་བཅོས་སེམས་པ་གཅིག་ཏུ་མཐུན་ཡང་སྲིད།།
གླིང་བཞིའི་ཡུལ་ནས་ཕྱོགས་མེད་རྒྱང་ལྟ་བྱས།། ཆོལ་གསུམ་ཞིང་ནས་ཁ་བའི་སྐྱིད་སྡུག་གླེང་།། ལུཊ་གཉིས་ལག་ལེན་ཡང་དག་བདེན་པས་འབྱེད།། ཚེ་གཅིག་ཡུན་ལ་ཕན་པའི་ལམ་བཟང་འཚོལ།།
ཀ་མད་སུམ་ཅུའི་སྦྱང་བརྩོན་ལེགས་དང་གཅིག། ཁ་བའི་བརྡ་སྤྲོད་བཀོལ་སྤྱོད་བྱེད་དང་གཉིས།། མ་འོངས་མདུན་ལམ་འཚོལ་བའི་སྙིང་སྟོབས་གསུམ།། རང་རིགས་ཡར་རྒྱས་ཡོང་བའི་རྩ་བ་ཡིན།། ༢༠༠༡༠  ༢  ༡༨  ཉིན་ཕ་ཡུལ་ནང་ཆེན་ནས།
མི་བཟོས་རིག་ནུས།
རིག་ནུས་སྨན་བཅོས། རང་འགུལ་ཐོག་ནད་བཅོས་ལ་གཞོགས་འདེགས་བྱ་རྒྱུ་སློབ་སྦྱོང་བྱ་དགོས།
༢༠༡༧ལོར་ཁཱེ་ཏ་ཤུན་ཧྥེ་ཀུང་སི་དང་ཆིང་ཧྭ་སློབ་ཆེན་གཉིས་མཉམ་འབྲེལ་གྱི་ཐོག་རིག་ནུས་ཅན་གྱི་སྨན་གཡོག་ཅེས་པ་ཞིབ་སྤེལ་གནང་བ་དང་།  རྒྱལ་ཁབ་ཀྱི་གསོ་རིག་རྒྱུགས་ལེན་ཐོག་མི་བཟོས་རིག་ནུས་ཅན་གྱི་འཕྲུལ་ཆས་དེས་ཚད་གཞིའི་སྐར་ཚད་ལས་སྐར་ཆ་༩༦གིས་བརྒལ་བའི་ཕུལ་བྱུང་སྦྱང་འབྲས་ཐོབ་པ་འདི་་རྒྱལ་ཡོངས་ཀྱི་ཨང་དང་པོར་གྱུར།  མཐོན་པོའི་སྐར་གྲངས་ཀྱིས་གསོ་རིག་རྒྱུགས་ལེན་ལས་རྣམ་པར་རྒྱལ་བ་དེས་རིག་ནུས་ཅན་གྱི་སྨན་གཡོག་དེར་གསོ་རིག་ཤེས་བྱའི་རྣམ་གྲངས་ཀྱི་མ་ལག་འཐུས་ཚང་ཞིག་འཛུགས་ཐུབ་པ་མ་ཟད་།  གནས་ཚད་ངེས་ཅན་ཞིག་གི་ཐོག་ལ་རང་འགུལ་ངང་སློབ་སྦྱོང་བྱ་རྒྱུ་དང་གསོ་རིག་གི་ཤེས་བྱ་བེད་སྤྱོད་བཏང་ནས་འགག་གནད་སེལ་བའི་ནུས་པ་ལྡན་ཡོད།
གངས་འདབས་ཀྱི་རོལ་དབྱངས།
རྙིང་ཞེན་རྒན་པོའི་མིག་ལ་གཟན་གྱུར་ཀྱང་།། ཅོལ་ཆུང་གསར་བུའི་གྲལ་དུ་མ་ཚུད་རུང་།། བདེན་དོན་གནས་ལུགས་ཤེས་པ་ཞིག་ཡོད་ན།། འབྱུང་འགྱུར་མི་རིགས་འདི་ཡི་བདག་པོ་ཡིན།།
སྟག་ཤར་སྨྱོ་མགོའི་གྲལ་ནས་བུད་གྱུར་ཀྱང་།། སྨན་ཆུང་འཕྱོན་མའི་མིག་ལ་མ་མཛེས་རུང་།། ལྷད་མེད་རིགས་ཞེན་ཡག་པོ་ཞིག་ཡོད་ན།། འབྱུང་འགྱུར་མི་རིཊ་འདི་ཡི་བརྒྱུད་འཛིན་ཡིན།།
ལོངས་སྤྱོད་འབད་པས་བསྒྲུབ་པའི་མཐུ་མེད་ཀྱང་།། བདེན་དོན་རྩོད་པའི་སྤོབས་པ་མེད་ཀྱང་རུང་།། འགྱུར་མེད་རང་ཚུགས་ལྡན་པ་ཞིག་ཡོད་ན།། འབྱུང་འགྱུར་མི་རིགས་འདི་ཡི་བདག་པོ་ཡིན།།
འབྱོར་ལྡན་འཛུམ་གྱིས་བསུ་བའི་ཐབས་མེད་ཀྱང་།། དབང་ཆེན་དཔོན་པོའི་ངོ་སོ་མ་ཟིན་རུང་།། དད་མོས་རང་དབང་འདོར་མེད་ཅིག་ཡོད་ན།། མ་འོངས་མི་རིགས་འདི་ཡི་བརྒྱུད་འཛིན་ཡིན༎
ཐམས་ཅད་ལེཊ་བཅོས་བྱེད་པའི་མཐུ་མེད་ཀྱང་།། ཡོད་ཚད་དཔུང་གཉེན་བྱེད་པའི་སྟོབས་ཆུང་རུང་།། རང་གིས་རང་ཉིད་ལེགས་ལམ་བཀྲི་བའི་ཐབས།། ཡོད་ན་མི་རིགས་འདི་ཡི་མགོན་སྐྱབས་ཡིན།།
མི་བཟོས་རིག་ནུས།
རིག་ནུས་སྨན་བཅོས། རང་འགུལ་ཐོག་ནད་བཅོས་ལ་གཞོགས་འདེགས་བྱ་རྒྱུ་སློབ་སྦྱོང་བྱ་དགོས།
འཕྲུལ་ཆས་མི་སྣས་སྨན་པར་རམ་འདེགས་ཀྱིས་ནད་དཔྱད་དང་ནད་བཅོས་བྱེད་པ་ནས། རིག་ནུས་ཅན་གྱི་སྨན་པས་གསོ་རིག་རྒྱུགས་ལེན་འཕྲོད་ནས་ལས་གནས་བཞེས་པའི་བར།  མི་བཟོས་རིག་ནུས་དེས་སྨན་པའི་ལས་ཆོད་གོང་མཐོར་གཏོང་བ་མ་ཟད་སྨན་པའི་ཞབས་ཞུའི་ནུས་པ་སོགས་ཀྱི་འཕེལ་ཕྱོགས་ལ་དགེ་མཚན་ཆེན་པོ་ལྡན་ཡོད།  ཁཱེ་ཏ་ཤུན་ཧྥེ་ཀུང་སིའི་ལས་འཛིན་ཆེན་མོ་ལེའུ་ཆེང་ཧྥུང་མཆོག་གིས་མི་བཟོས་རིག་ནུས་ཅན་གྱི་ལས་རོགས་དེ་སྐུད་གནས་ནད་བཅོས་སྟེགས་བུ་འཛུགས་ནས་རྫོང་གྲོང་དང་ཤང་གྲོང་དེ་བཞིན་དབུལ་ཕོངས་ས་ཁུལ་ཀྱི་སྨན་ཁང་བཅས་དང་འབྲེལ་ནས།  སྨན་པའི་ནད་བཅོས་ཀྱི་ཆུ་ཚད་མགྱོགས་མྱུར་ངང་གོང་མཐོར་གཏོང་དགོས།
གངས་འདབས་ཀྱི་རོལ་དབྱངས།
གཞན་སེམས་ངང་གིས་འགུགས་པའི་མཐུ་ཞན་ཡང་།། གཞན་རིགས་འཛུམ་གྱིས་བསླུ་བའི་ཐབས་མེད་ཀྱང་།། རང་གི་རིགས་ལ་བྱམས་པ་ཞིག་ཡོད་ན།། བསིལ་ལྡན་གདོང་དམར་པ་ཡི་བརྒྱུད་འཛིན་ཡིན།།
སྲོང་བཙན་འདྲ་བའི་བཟི་བརྗིད་མི་ལྡན་ཀྱང་།། གེ་སར་ལྟ་བུའི་རྩལ་དྲུག་མེད་ཀྱང་རུང་།། འགྲོ་མིའི་ཐོབ་ཐང་བརྩོད་མཁན་ཞིག་ཡོད་ན།། མ་འོང་གངས་ཅན་པ་ཡི་བདག་པོ་ཡིན།།
སྟོང་བཙན་འདྲ་བའི་སྤྱང་གྲུང་མ་འཛོམས་ཀྱང་།། ཨ་ནུ་ལྟ་བུའི་མཛད་རྗེས་མ་ཞོག་རུང་།། རང་ཡུལ་རང་གིས་སྐྱོང་བ་ཞིག་ཡོད་ན།། མཐོ་སྒང་མི་རིགས་འདི་ཡི་བརྒྱུད་འཛིན་ཡིན།།
ལུང་ཤར་ལྟ་བའི་སྙིང་སྟོབས་མི་ལྡན་ཡང་།། དགེ་ཆོས་འདྲ་བའི་བདེན་སྐྱོང་མེད་ཀྱང་རུང་།། རང་གི་རང་དབང་གླེང་མཁན་ཞིག་ཡོད་ན།། མ་འོངས་མི་རིགས་འདི་ཡི་བདག་པོ་ཡིན།།
མི་བཟོས་རིག་ནུས།
རིག་ནུས་སྨན་བཅོས། རང་འགུལ་ཐོག་ནད་བཅོས་ལ་གཞོགས་འདེགས་བྱ་རྒྱུ་སློབ་སྦྱོང་བྱ་དགོས།
ཆེད་ལས་མཁས་པའི་གསུང་དོན་ལ། མིག་སྔར་མི་བཟོས་རིག་ནུས་ཅན་གྱི་ཆུ་ཚད་དེས་སྨན་པ་ཁག་ལ་གཤོང་ཚད་ཆེ་བའི་ཆེད་ལས་མཁས་པའི་ཤེས་བྱའི་བང་མཛོད་ཅིག་མཁོ་འདོན་ཐུབ་ཅིང་སྨན་པའི་ནད་རྟགས་དཔྱད་ཞིབ་ལ་རོགས་རམ་བྱེད་ཐུབ།  གསོ་རིག་གི་ཁྱབ་ཁོངས་ནང་དུ།  ཉམས་མྱོང་ཕུན་སུམ་ཚོགས་པའི་སྨན་པ་རྒན་གྲས་ཀྱི་ཚབ་བྱེད་ག་ལ་ཐུབ།   འཕྲུལ་ཆས་མི་སྣའི་དེའི་ལས་འགན་གཙོ་བོ་ནི་སྨན་པར་རམ་འདེགས་བྱེད་པ་ལས་ཚབ་བྱེད་པ་དེ་མ་ཡིན།  མི་བཟོས་རིག་ནུས་དེས་སྨན་པ་དཀྱུས་མའི་ལས་ཆོད་གོང་མཐོར་གཏོང་བ་དང་།  སྨན་པ་རྒན་རབས་ལ་རམ་འདེགས་ཞུ་རྒྱུ་དེ་ཡིན།
གངས་འདབས་ཀྱི་རོལ་དབྱངས།
བཙན་གནོན་གཞན་ལ་ཁ་གཏད་མ་ཆོག་ཀྱང་།། ཉམ་ཆུང་རང་རིགས་སྐྱོང་བའི་མཐུ་མེད་རུང་།། རང་གཞན་དབྱེ་བ་ཤེས་པ་ཞིག་ཡོད་ན།། མ་འོངས་མི་རིགས་འདི་ཡི་བརྒྱུད་འཛིན་ཡིན།།
གཞན་ཡུལ་སྟོབས་ཀྱིས་འཕྲོག་པའི་ཤུཊ་མེད་ཀྱང་།། གཞན་ནོར་བཙན་གྱིས་འཁྱེར་བའི་མཐུ་བྲལ་ཡང་།། རང་ཡུལ་རང་གིས་སྐྱོང་བའི་བློ་ཡོད་ན།། མཐོ་སྒང་ཁ་བ་ཅན་གྱི་བདག་པོ་ཡིན།།
མི་བཟོས་རིག་ནུས།
རིག་ནུས་ཅན་གྱི་སློབ་ཚན་དེས་དགའ་སྣང་སྐུལ་སྤེལ་ཐུབ་པ་མ་ཟད་མཉམ་འབྲེལ་བྱེད་ཐུབ།
པེ་ཅིང་གྲོང་ཁྱེར་གྲོའོ་ཡང་ཁུལ་གྱི་ཚོད་ལྟའི་སློབ་ཆུང་གི་སློབ་ཁང་ནང་། རྒན་ལགས་ཀྱིས་ཆེས་སྔོན་ཐོན་གྱི་མཉམ་འབྲེལ་སློབ་འཁྲིད་སྟེགས་བུ་སྤྱོད་ནས་ལོ་རིམ་གསུམ་པའི་སློབ་མ་རྣམས་ལ་སློབ་འཁྲིད་གནང་བཞིན་འདུག གནས་ཡུལ་དང་ཁ་ཕྱོགས་ནི་སློབ་ཚན་དེ་གའི་གཙོ་གནད་ཡིན་ཞིང་།  སློབ་མས་འགུལ་སྐྱོད་ཀྱི་འཕྲིན་སྦྱོར་མཐའ་སྣེ་ལ་བརྟེན་ནས་དུས་ཚོད་ཐུང་ཐུང་ཞིག་གི་ནང་པའེ་ཏུ་ས་ཁྲ་ཐོག་ལ་གློག་རྡུལ་ཆུ་སྨྱུག་སྤྱོད་ནས་ལམ་ཐིག་བྲིས་སོང་།   སློབ་མ་འགའ་ཞིག་འཁྲིད་སྟེགས་སྟེང་དུ་འབོད་ནས། རང་གིས་འཆར་འགོད་ཟིན་པའི་ལམ་ཐིག་འདིར་གསལ་འགྲེལ་གནང་དུ་འཇུག   སྤྲོ་སྣང་ལྡན་པའི་སློབ་ཚན་དེས་ཆ་འཕྲིན་ཅན་གྱི་ལག་རྩལ་དེས་སློབ་འཁྲིད་ཀྱི་ཐོག་ལ་བྱུང་བའི་ཕན་ཡོན་དེ་ང་ཚོར་གསལ་ཡོད།
གངས་འདབས་ཀྱི་རོལ་དབྱངས།
༢༠༡༡ ༣  ༣༠  ཉིན་ལྷ་བཙན་དཀར་པོའི་ཉེ་འདབས་ནས།
དམ་པ་ལྷ་ཆོས་གཉེར་བའི་ཆོས་པ་དང་།། འཇིག་རྟེན་སྲིད་ལུཊ་སྐྱོང་བའི་ཁྱིམ་པ་གཉིས།། ཆོས་སྲིད་གཉིས་པོ་རྩོད་པའི་གཞིར་གྱུར་ཚེ།། མ་འོངས་གངས་ལྗོངས་ཡར་རྒྱས་ཇི་ལྟར་བྱེད།།
སྙིང་པོའི་ཉམས་ལེན་བརྩོན་པའི་སྒོམ་སྡེ་དང་།། འདོན་ཆོག་བཙིགས་སུ་བཟུང་བའི་བན་རྒན་གཉིས།། ཕྱོགས་ཞེན་ཨུ་ཚུགས་ལྟ་བ་བཟུང་བའི་ཚེ།། རིས་མེད་གྲུབ་མཐའི་ལག་ལེན་ཇི་ལྟར་བྱེད།།
ཐོས་བསམ་སྙིང་པོར་བཟུང་བའི་བཤད་སྡེ་དང་།། མ་ཡུམ་སློབ་གྲྭ་འགྲིམས་པའི་སློབ་མ་གཉིས།། ཀུན་སྤྱོད་ལྟ་བ་རིས་སུ་བོར་བའི་ཚེ།། མདུན་བསྐྱོད་རྡོག་རྩ་གཅིག་ཏུ་ཇི་ལྟར་སྦྲེལ།། དབྱར་རྩྭ་དགུན་འབུ་རྩོད་པའི་འབྲོག་སྡེ་དང་།། ས་མཁར་དོན་དུ་འཁྲུགས་པའི་ཡུལ་སྡེ་གཉིས།། ནང་ཁུལ་ཕུ་ནུའི་རལ་ཁ་འགྲན་པའི་ཚེ།། གདོང་དམར་སྤུན་ཟླའི་ལག་རྡང་ཇི་ལྟར་སྦྲེལ།།
མི་བཟོས་རིག་ནུས།
རིག་ནུས་ཅན་གྱི་སློབ་ཚན་དེས་དགའ་སྣང་སྐུལ་སྤེལ་ཐུབ་པ་མ་ཟད་མཉམ་འབྲེལ་བྱེད་ཐུབ།
དེང་གི་སྐབས་སུ། མི་བཟོས་རིག་ནུས་དེའང་སློབ་གྲྭ་ཆུང་འབྲིང་ཁག་གི་སློབ་ཚན་ནང་དུ་སྤྱོད་བཞིན་ཡོད།    ཆེད་ལས་མཁས་པའི་གསུངས་དོན་ལ། ཆ་འཕྲིན་ཅན་གྱི་སློབ་ཚན་དེས་སྲོལ་རྒྱུན་གྱི་སློབ་གསོར་གནང་བའི་གསར་བརྗེ་ཞིག་དང་འདྲ་བར།  རིག་ནུས་ཅན་སློབ་ཚན་དེས་སློབ་མའི་སློབ་སྦྱོང་ལ་སྤྲོ་བ་སྟེར་ཐུབ་པ་མ་ཟད་དགེ་རྒན་ལ་རམ་འདེགས་ཀྱིས་སློབ་མས་ཤེས་བྱའི་དང་ལེན་ཞུ་ཚད་ལ་རྒྱུད་མངའ་ལེགས་པར་ཡོང་ཐུབ།   སློབ་མས་རང་འདོད་ཀྱིས་སྔོན་སྦྱོང་དང་བསྐྱར་སྦྱོང་རང་སྦྱོང་སོགས་ཀྱི་ཐབས་ལམ་འདེམས་ཆོག   རྣམ་མང་ཅན་གྱི་སློབ་ཚན་བཀོད་སྒྲིག་བྱས་ནས་སློབ་མར་གང་མཁོ་ལེན་དུ་འཇུག་དགོས།
དགེ་རྒན་ལྟེ་བར་འཛིན་པའི་སློབ་འཁྲིད་བྱ་ཐབས་ནས་སློབ་མ་ལྟེ་བར་འཛིན་པའི་སློབ་འཁྲིད་བྱ་ཐབས་ལ་དངོས་སུ་བསྒྱུར་ནས། མ་འོངས་པར་སློབ་ཚན་སྐོར་འཁྲིད་དང་སྐུལ་ཡོད་སློབ་གསོ། སློབ་ཚན་ཐུང་ངུ་། དེ་བཞིན་གློག་རྡུལ་དཔེ་ཁུག་དང་རིག་རྩལ་སློབ་ཁང་བཅས་སློབ་གསོའི་ཆ་འཕྲིན་ཅན་གྱི་སློབ་སྦྱོང་བྱེད་ཐབས་རྣམས་སློབ་རྭའི་ནང་དུ་འཇུག་དགོས།
གངས་འདབས་ཀྱི་རོལ་དབྱངས།
གོ་སར་ཤི་སྦར་འཐམས་པའི་དཔོན་པོ་དང་།། ཟླ་ཕོགས་སྲོག་ལས་གཅེས་པའི་ལས་བྱེད་གཉིས།། རང་གི་རིགས་རུས་ཕངས་མེད་དོར་བའི་ཚེ།། རང་གི་མི་རིགས་སྲུང་སྐྱོབ་ཇི་ལྟར་བྱེད།།
ཕྱི་ཡི་གཞན་མིའི་དབང་བསྒྱུར་དྲག་པོ་དང་།། ནང་གི་ཕུ་ནུའི་མཐུན་སྦྲེལ་ཉམས་པ་གཉིས།། ཤི་མ་གསོན་གྱི་རང་རིགས་ལ་བསམ་ཚེ།། མེས་པོའི་ཁྱིམ་གཞི་དྲོན་མོ་ཇི་ལྟར་འཛིན།།
ཆེན་པོས་གཡོ་སྒྱུའི་ལྐོག་ནོར་ལེན་པ་དང་།། ཆུང་བས་གཞན་ནོར་འཇབ་བུའི་རྐུ་བ་གཉིས།། རང་ཉིད་འཁྱོག་པོའི་ལམ་དུ་ཞུགས་པའི་ཚེ།། གཞན་ལ་རང་དབང་ཐོབ་ཐང་ཇི་ལྟར་རྩོད།། ༢༠༠༩ ༤  ༢༩  ཉིན་ནང་ཆེན་ནས།
རྐང་གཉིས་འགྲོ་བས་ཟླ་བའི་འཇིག་རྟེན་འགྲིམས།། བདེ་སྐྱིད་ལོངས་སྤྱོད་མིག་སྐྱའི་མཛོད་ལ་འགྲན།། འཕོ་འགྱུར་གཅིག་གིས་ལྷ་ཡི་འཇིག་རྟེན་སྒྲུབ།། མི་རིགས་ཡང་རྩེར་སོན་པའི་དན་རྟགས་ཡིན།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
༢༠༠༤ལོར་ཨ་རིར་གློག་བརྙན《ང་། འཕྲུལ་མི》བསྟན་པའི་ནང་དུ། NS-༥དབྱིབས་མཐོ་རིམ་འཕྲུལ་མི་ཞིག་ལ་ཚོད་འཛིན་ལས་རིམ་བསྒར་ཡོད་མོད། འོན་ཀྱང་འཕྲུལ་མིའི་རྩིས་རྒྱག་པའི་འཇོན་ཐང་རྒྱུན་ཆད་མེད་པར་ཆེ་རུ་ཕྱིན་པ་བསྟུན་ནས། ཁོ་ཚོས་རང་ཚུགས་ཀྱིས་བསམ་གཞིག་བྱེད་ཤེས་པ་མ་ཟད། ཚོད་འཛིན་གསང་ཨང་སོ་སོས་བཀྲོལ་ནས། རྦད་དེ་རང་ཚུགས་ཐུབ་ཅིང་མིའི་རིགས་དང་མཉམ་གནས་ཐུབ་པའི་རིག་སྟོབས་ཅན་གྱི་འཕྲུལ་ཆས་ཀྱི་ཚོགས་སྤྱི་ཞིག་གྲུབ་པ་མ་ཟད། དུས་མིའི་རིགས་ཧྲིལ་པོའི་འཕྲུལ་ཆས་ཀྱི་སྤྱི་དགྲར་འགྱུར་ཆོག་ཆོག་རེད།།དོན་དངོས་ཀྱི་ཁྲོད་དུ། གནས་ཚུལ་འདི་རིགས་ཐོན་སྲིད་དམ།
གངས་འདབས་ཀྱི་རོལ་དབྱངས།
གོ་ལའི་འཇིག་རྟེན་ཡངས་པའི་གྲུ་ཟུར་ན།། གདོད་མའི་འཚོ་སྟངས་རྙིང་པ་རྒྱན་དུ་འཛིན།། ཐབས་སྡུག་སྒོ་ཕྱུགས་སྲོག་གི་གཤེད་མར་གྱུར།། རང་རིག་རྗེས་སུ་ལུས་པའི་དན་རྟགས་ཡིན།།
ལེ་བར་སྟོང་ཕྲག་ཆོད་པའི་འཕུར་གྲུ་གཅིག། ཤར་ནུབ་སྐད་ཆ་བརྗོད་པའི་གློག་འཕྲིན་གཉིས།། སྟབས་བདེའི་བྱ་གཞག་སྒྲུབ་པའི་རྩིས་འཕྲུལ་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
གཡག་རྒན་ནག་པོའི་ཁུར་བོ་ལྕི་དང་གཅིག། རྟ་རྒན་གྲོ་བོའི་རྒྱབ་རུས་བུག་དང་གཉིས།། ཁྱི་རྒན་རྒྱ་བོའི་ལུས་ཀྱི་ལྕགས་སྒྲོགས་གསུམ།། རང་རིགས་རྗེས་སུ་ལུས་པའི་དན་རྟགས་ཡིན།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
འཕྲུལ་ཆས་ཀྱིས་མི་ལྟར་བསམ་གཞིག་བྱེད་པ་ནི་མི་རྣམས་ཀྱི་ཡུན་རིང་ཚུན་གྱི་ཕུགས་འདུན་རེད། དེ་དང་འབྲེལ་ཡོད་འགྲན་སློང་གི་རང་བཞིན་གྱིས་ཕྱུག་པའི་ཚན་རིག་ཅིག་ལ་མི་རྣམས་ཀྱི་རྒྱུན་དུ“མི་བཟོས་རིག་ནུས”ཞེས་བོས། ཚན་རྩལ་གྱི་འཕེལ་རྒྱས་དང་བསྟུན་ནས། འཕྲུལ་ཆས་ལའང་འདུ་ཤེས་དང་བློ་སྣ་ལྟ་བུའི་དམིགས་བསལ་ངོ་བོ་ལྡན་པར་བྱེད་པ་ནི་འཆར་ཡན་མིན།།
གངས་འདབས་ཀྱི་རོལ་དབྱངས།
ཐོག་རྩེགས་བརྒྱ་ཕྲག་ཅན་གྱི་ཁང་ཁྱིམ་གཅིག། སྣ་ཚོགས་དངོས་པོའི་ཕྱུག་པའི་ཚོང་ར་གཉིས།། འགྲིམ་འགྲུལ་སྐད་ཅིག་བགྲོད་པའི་རླངས་འཁོར་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
ས་རྡུལ་ཆར་དུ་འབབ་པའི་ཁང་ཆུང་གཅིག། ལམ་ཐག་འདོམ་གྱིས་འཇལ་བའི་ངལ་བ་གཉིས།། ཤ་ཁྲག་ཟས་ལ་རྔམས་པའི་གདུག་རྩུབ་གསུམ།། རང་རིགས་རྗེས་སུ་ལུས་པའི་དན་རྟགས་ཡིན།།
དགག་སྒྲུབ་རྟོག་དཔྱོད་བློ་གྲོས་རྣོ་དང་ཅིག། ཚོད་ལྟའི་ཚུར་ལེན་བྱེད་པའི་སྙིང་སྟོབས་གཉིས།། འཚོ་གནས་ཕུན་ཚོགས་བསྐྲུན་པའི་ལག་ལེན་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
རྙིང་ཞེན་རྨོངས་དད་ཤན་ཤུགས་ཆེ་དང་གཅིག། དཔྱོད་ཤེས་བློ་ཡི་ཁབ་མིག་དོགས་དང་གཉིས།། གང་ལའང་ཆོག་ཤེས་བྱེད་པའི་ལྟ་ཚུལ་གསུམ།། རང་རིགས་རྗེས་སུ་ལུས་པའི་དན་རྟགས་ཡིན།།
མི་རིགས་འདྲ་མཉམ་ཡིན་པའི་ལྟ་ཚུལ་གཅིག། བདེན་རྫུན་དྲང་པོས་འབྱེད་པའི་བློ་གྲོས་གཉིས།། མི་ཚེའི་རིན་ཐང་ལེན་པའི་བློ་སྤོབས་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
འཕྲུལ་མི༼སྐྱེ་དངོས་མ་ལག་མ་ཡིན་པ༽ལ་རང་བདག་འདུ་ཤེས་ལྡན་མིན་དང་། མིའི་རིགས་དང་དགེ་མཚན་འགྲན་ཞིང་ཐ་ན་མིའི་རིགས་ཀྱི་ཤེས་རབ་ལས་ལྷག་པ་ཡོད་མེད་ཐད་སྔ་ཕྱི་བར་གསུམ་དུ་རྩོད་པ་དྲག་པོ་ཐུག་ཡོད་པ་མ་ཟད། གཏན་ཚིགས་རིག་པའི་ཐད་རྩོད་གཞི་རབ་དང་རིམ་པ་བྱུང་ཡོད། དཔེར་ན། སྐྱེ་མེད་ཚེ་སྲོག༼འཕྲུལ་ཆས༽སྐྱེ་ལྡན་ཕུང་པོ་ལྡན་པ་དང་རིགས་འདྲ་བའི་འཚོ་གནས་དང་འགྲན་རྩོད་ཀྱི་འདུ་ཤེས་ལྡན་པར་འཕེལ་རྒྱས་འབྱུང་སྲིད་པར་ང་ཚོར་ཡིད་ཆེས་བྱེད་པའི་རྒྱུ་མཚན་ཡོད་དམ། ནམ་ཞིག་འཕྲུལ་ཆས་ཀྱིས་མིའི་རིགས་ཀྱི་སྒྲིག་སྲོལ་མི་སྲུང་བའི་དར་གསར་འཕྲུལ་ཆས་སོ་སོས་འཆར་འགོད་དང་བཟོས་པ་མ་ཟད་བཀོལ་སྤྱོད་བྱ་སྲིད་དམ། མིའི་རིགས་ཀྱི་ཀུན་སྤྱོད་ཚད་གཞི་འཕྲུལ་ཆས་ལ་སྤྱོད་དགོས་སམ། གླེང་གཞི་འདི་དག་རྒྱུན་དུ་ཚན་འཆར་བརྩམས་སྒྲུང་དང་ཚན་འཆར་གློག་བརྙན་དུ་ཐོན་པ་མ་ཟད། དཔྱད་རྩོམ་སྤེལ་བའམ་དེབ་བཏོན་ནས་ཉེན་བརྡ་གཏོན་མཁན་མཁས་པ་ཇེ་མང་རེད།།
གངས་འདབས་ཀྱི་རོལ་དབྱངས།
དྲན་གཡོག་ལམ་ལུགས་སྐྱོང་བའི་སྲོལ་རྙིང་གཅིག། མི་ཚེའི་རིན་ཐང་ཕྱུགས་རྗེས་བརླགས་པ་གཉིས།། ཨུ་ཚུག་ལྟ་བ་འཁྲེག་བཟུང་བྱེད་པ་གསུམ།། རང་རིགས་རྗེས་སུ་ལུས་པའི་དན་རྟགས་ཡིན།།
དམངས་གཙོའི་ལམ་ལ་བསྐྱོད་པའི་ལྟ་ཚུལ་གཅིག། འགྲོ་མིའི་ཐོབ་ཐང་བརྩོད་པའི་བློ་གྲོས་གཉིས།། རང་དབང་རང་གིས་ལེན་པའི་ཐོབ་ཐང་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
མཐོ་དམན་དབུལ་ཕྱུག་འབྱེད་པའི་བསམ་བློ་གཅིག། མི་ཡི་རང་དབང་ཐོབ་ཐང་བྲལ་བ་གཉིས།། རང་དབང་རྩོད་ལེན་མེད་པའི་སྒྱིད་ལུགས་གསུམ།། རང་རིགས་རྗེས་སུ་ལུས་པའི་དན་རྟག་ཡིན།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
ཕིང་ཕང་སྤོ་ལོ་རྒྱག་བཞིན་པའི་རིག་ནུས་ཅན་གྱི་འཕྲུལ་མི།
གངས་འདབས་ཀྱི་རོལ་དབྱངས།
དམངས་ཕན་ལྷག་བསམ་ཅན་གྱི་དབུ་ཁྲིད་གཅིག། མཐུན་སྦྲེལ་གོམ་ཁ་གཅིག་པའི་བློ་མཉམ་གཉིས།། ཞི་བདེའི་འཚོ་བ་རོལ་བའི་ཐབས་ཚུལ་གསུམ།། མི་རིགས་ཡང་རྩེར་སོན་པའི་དན་རྟགས་ཡིན།།
མི་སེར་འུ་ལག་ཁྲལ་གྱིས་གཉའ་གནོན་གཅིག། ནང་ཁུལ་ཕུ་ནུའི་རལ་ཁ་འགྲན་པ་གཉིས།། ཕུང་དཀྲུགས་སྡུག་གི་འཚོ་བ་རོལ་བ་གསུམ།། རང་རིགས་རྗེས་སུ་ལུས་པའི་དན་རྟགས་ཡིན།། ༢༠༡༠ ༦ ༡༠ ཉིན་ཟླ་ཆུའི་ཉེ་འགྲམས་ནས།
སྔོན་སྨོན་ལེགས་བྱས་བཟང་པོའི་རྟེན་འབྲེལ་གྱིས།། ཡུལ་མཐོ་ས་གཙང་བསིལ་ལྡན་གངས་ལྗོངས་སུ།། བཙན་པོ་གདོང་དྲུང་བོད་ཀྱི་རིགས་རྒྱུད་དུ།། རྙེད་དཀའི་དལ་རྟེན་སྒྱུ་མའི་མངལ་ལས་གྲོལ།།
རིན་བྲལ་རྟེན་བཟང་རྙེད་པའི་ཐོག་མ་དེར།། ཨ་མས་ནུ་ཞོ་མངར་མོ་ཁ་རུ་སྡུད།། ཨ་ཕས་འཇམ་པོས་དར་ཟབ་ལུས་ལ་སྐོན།། བྱམས་བརྩེའི་གཉོར་སྐྱོང་བྱས་པར་ཚོད་ཅིག་མེད།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
ཐབ་ཚང་དུ་ཞབས་འདེགས་ཞུ་བའི་རིག་ནུས་ཅན་གྱི་འཕྲུལ་མི།
རིག་ནུས་ཅན་གྱི་སྒྲ་སྒམ།
༢༠༡༧ལོར་རིག་ནུས་ཅན་གྱི་སྒྲ་སྒམ་དེ་དར་གསོ་ཆེན་པོ་ཡོད། དྲྭ་སྦྲེལ་གྱི་འགོ་གཙོ་རྣམས་ཀྱིས་སྔར་མུའ་བཞིན་རིག་ནུས་ཅན་གྱི་སྒྲ་སྒམ་ཐོན་རྗས་གསར་བཟོ་གནང་གི་ཡོད། དཔེར་ན།  ཏིང་ཏུང་།  ཐན་མོའོ། ཅིང་ལིང་།  ཞའོ་ཡཱ་ལ་སོགས་པས་ལྟ་བས་མི་ངོམས་པར་གྱུར།  རིག་ནུས་ཅན་གྱི་སྒྲ་སྒམ་དེའི་སྙིང་པོར་གྱུར་པ་ནི་རིག་ནུས་སྐད་གདངས་ལག་རྩལ་དེ་ཡིན་ཞིང་།  འཛད་སྤྱོད་པས་སྒྲ་སྒམ་ལ་བཀའ་བཀོད་འདྲ་མིན་སྣ་ཚོགས་བཏང་ཆོག   དཔེར་ན།   གླུ་ཞིག་གཏོང་དང།  གཏམ་བརྗོད་ཅིག་ཤོད་དང་།  ཁ་ལག་ཅིག་མངགས་སྐྱེལ་གཏོང་དང་ལྟ་བུ།
གངས་འདབས་ཀྱི་རོལ་དབྱངས།
བྱམས་ལྡན་ཕ་མ་ཟུང་གི་བསླབ་བྱ་དང་།། སྤུན་དང་སྲིང་མོའི་དུང་སེམས་ཟབ་མོའི་འོག། མེས་པོ་དམ་པའི་སྐད་ངག་སྙན་མོ་སྟེ།། དབྱངས་གསལ་སོ་བཞིའི་བྱིས་གླུ་དབྱངས་སུ་གྱེར།།
བརྩེ་ལྡན་ཕ་མའི་བྱམས་སྐྱོང་ཆེ་དང་གཅིག། གཉེན་དང་ཉེ་དུས་གདུང་བ་ཟབ་མོས་མཐུས།། འབྲོག་པའི་བྱིས་པ་གཞན་ལྟར་བུ་ཆུང་ང་།། ཕྱུགས་ཀྱི་རྨིག་རྗིས་འབྲང་བའི་སྐལ་བ་ཉུང་།།
བགྲངས་བྱ་དྲུག་དང་བདུན་ལ་སོན་པའི་སྐབས།། དགེ་རྒན་དམ་པའི་དྲི་མེད་ལྷག་བསམ་འོག། མཛའ་ལྕུག་ན་ཚོད་མཉམ་པའི་གྲོགས་དང་ལྷན།། ཤེས་རིག་སྐྱེད་ཚལ་ཡངས་པོར་གོམ་ཁ་སྒྱུར།།
ཡ་རབས་ཚུལ་བཟང་ལྷན་སྐྱེས་མེད་ན་ཡང་།། མ་རབས་གནས་ལ་ཆེན་པོར་མ་གོམ་པ།། འདི་ཡང་དྲིན་ཆེན་ཕ་མའི་བཀའ་དྲིན་དང་།། དགེ་རྒན་དམ་པའི་བདག་སྐྱོང་ཉིད་ལས་བྱུང་།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
མི་རུང་།།
གངས་འདབས་ཀྱི་རོལ་དབྱངས།
རིག་གཞུང་མེ་ཏོག་འཛུམ་པའི་སློབ་གླིང་ནས།། དགེ་རྒན་མཆོག་དང་ཡིད་མཐུན་སློབ་མ་ཡི།། གྲོཊ་དང་མཉམ་དུ་ཤེས་བརྩོན་ཟུང་འབྲེང་ངང་།། མི་ཚེའི་ལང་ཚོ་འདི་ཡང་ཁོ་ལག་རྫོགས།།
དང་པོ་ངུར་སྨྲིག་འཆང་བའི་གྲལ་དུ་ཕྱིན།། བར་དུ་མི་ཚེ་ཕྱེད་ཀ་ཐོས་པར་བསྐྱལ།། ཐ་མར་ཕུན་ཚོགས་སྲིད་པའི་བདེ་འབྱོར་གྱིས།། བསླུས་ཏེ་འཇིག་རྟེན་སྒྱུ་མའི་འདམ་དུ་བྱིང་།།
དམ་པ་ལྷ་ཆོས་བསམ་ནས་ཆོས་ལུགས་སྦྱང་།། འཇིག་རྟེན་འདོད་བདེའི་བསླུས་ནས་སྲིད་འདིར་འཁྱམས།། མཐར་ཐུག་ཆོས་དང་འཇིག་རྟེན་གང་སུ་ཡང་།། མ་འགྲུབ་འཁོར་འདས་མཚམས་ན་གྱི་ནར་ལུས།།
འཁོར་ལོའི་དྲྭ་འབྲེལ།
བརྟག་དཔྱད་སྙན་ཞུ་ལས་ཤེས་གསལ།   ཀྲུང་གོའི་འཁོར་ལོའི་དྲྭ་སྦྲེལ་གྱི་ཁྲོམ་རྭའི་གཞི་ཁྱོན་དེ་སྤྱི་ལོ་༢༠༢༥ལོར་ཨ་སྒོར་༢༡༦༥སླེབས་པའི་རེ་བ་ཡོད།   འཁོར་ལོའི་དྲྭ་སྦྲེལ་ཞེས་པ་དེ་རླངས་འཁོར་ཐོག་ལ་འཇོག་པའི་གློག་རྡུལ་བྱང་བུ་དེ་སྐུལ་མེད་འཕྲོ་ཟློས་དབྱེ་འབྱེད་སོགས་ཀྱི་ལག་རྩལ་བརྒྱུད་ནས་ཆ་འཕྲིན་དྲྭ་རྒྱའི་སྟེགས་བུའི་ཐོག་རླངས་འཁོར་ཡོངས་ཀྱི་ངོ་བོ་དང་འགུལ་བསྐྱོད་ཀྱི་ཆ་འཕྲིན་དག་ལེན་པའམ་བེད་སྤྱོད་ལེགས་པར་གཏོང་དགོས།  བྱེད་ནུས་ཀྱི་དགོས་མཁོ་མི་འདྲ་བར་གཞིགས་ནས་རླངས་འཁོར་གྱི་འགུལ་བསྐྱོད་སྣང་ཚུལ་ལ་གོ་ཆོད་ལྡན་པའི་ལྟ་སྐུལ་དང་ཕྱོགས་བསྡུས་ཞབས་ཞུའི་མ་ལག་མཁོ་འདོན་བྱེད་དགོས།
གངས་འདབས་ཀྱི་རོལ་དབྱངས།
ཆོས་པ་མ་འཁྱོང་ཆོས་པའི་གྲལ་ནས་བུད།། འཇིག་རྟེན་མ་ཤེས་འཇིག་རྟེན་རྗེས་སུ་ལུས།། གང་ལ་བརྩོན་ཀྱང་ནུས་པ་མ་མཆིས་པའི།། ལེ་ལོའི་མནན་པའི་བུ་ངན་ང་རེ་སྡུག།
ཡ་ཀི་དབུས་གཙང་ཡུལ་ལ་གཡས་སྐོར་བྱས།། མ་ཀི་ཨ་མདོའི་ཕྱོགས་ལ་ལན་གསུམ་ཕྱིན།། ཕ་ཀི་ཁམས་པའི་རྒྱལ་ཁམས་ཡང་ཡང་ཉུལ།། ང་ནི་གཏད་སོ་མེད་པའི་འཁྱམས་པོ་ཞིག།
རང་དབང་བག་ཡེངས་རྒྱུ་བའི་སྐབས་དང་གཅིག། གཞན་དབང་མནར་གཅོད་མྱོང་བའི་དུས་དང་གཉིས།། རེ་སྐྱིད་རེ་སྡུག་འཁོར་བའི་གྲོང་ཁྱེར་དུ།། མི་ལོ་ཉེར་ལྔའི་ཕྲེང་ཐག་སྟོང་པར་ཟད།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
རྒྱ་སྐྱེད།
གངས་འདབས་ཀྱི་རོལ་དབྱངས།
སྐབས་རེར་གྲང་ངར་འོག་ནས་འདར་སིག་སིག། ཐེངས་རེར་དྲོད་འཇམ་ཁྱིམ་ནས་ཚ་འབོལ་འབོལ།། སྐྱིད་པའི་དུས་དང་སྡུག་ཏུ་བསྔལ་བའི་དུས།། མི་ཚེ་གཅིག་ལ་སྐྱིད་སྡུག་སྣ་ཚོགས་མྱོང་།།
ཐུབ་པའི་ཆོས་ལ་ལོག་རྟོག་ངས་མ་བྱས།། འཇིག་རྟེན་ལུགས་ལ་རྨོངས་དད་ངས་མི་བྱེད།། མི་ཡི་གནས་ལུགས་ངོ་མ་རྒྱན་དུ་འཛིན།། འདི་ནི་ཁོ་བོའི་རང་གཤིས་གཙང་མ་ཡིན།།
མི་བཟོས་རིག་ནུས།
འཕྲུལ་མིས་སའི་གོ་ལར་དབང་སྒྱུར་བྱ་སྲིད་དམ།
རུས་སྒྲོམ་ཕྱིར་མངོན་མ་ལག་ཨེ་ལེགས(Elegs)ལ་མི་བཟོས་རིག་ནུས་སྤྱད་ཡོད། འཁར་བ་ཆ་ཚང་གཅིག་བརྒྱུད་སྤྱོད་མཁན་གྱི་ལག་པའི་སྟངས་སྟབས་རྟོགས་ནས། ཞ་བོའི་འགྲོ་འོང་དང་དྲག་སྐྱེད་ལ་རོགས་རམ་བྱེད་ཀྱི་ཡོད་པས། སྐུབ་སྟེགས་འཁོར་ཅན་གྱི་འཆིང་རྒྱ་ལས་ཐར་གྱི་ཡོད།།
༼ ༡ ༽འཕྲུལ་མིས་མིའི་རིགས་གནོད་འཚེ་གཏོང་བའམ་ཡང་ན་མིའི་རིགས་ལ་གནོད་འཚེ་ཕོག་སྐབས་ལྟས་ནས་བསྡད་མི་ཆོག།
༼ ༢ ༽ངེས་སྲོལ་དང་པོ་ལས་འགལ་བ་ཕུད། འཕྲུལ་མིས་ངེས་པར་དུ་མིའི་རིགས་ཀྱི་བཀའ་ལ་ཉན་དགོས།།
༼ ༣ ༽ངེས་སྲོལ་དང་པོ་དང་གཉིས་པ་ལས་མ་འགལ་བའི་སྔོན་འགྲོའི་འོག འཕྲུལ་མིས་ངེས་པར་དུ་རང་ཉིད་ལ་སྲུང་སྐྱོབ་བྱེད་དགོས།།
ཕག་པ་གསོ་ཚགས་ལའང་མི་བཟོས་རིག་ནུས་ཤེས་དགོས།
ཤིན་ཧྭ་དྲྭ་ཐོག་གསར་འགྱུར་ཁང་ནས་གནས་ཚུལ་སྤེལ་གསལ།  ཟླ་བ༦པའི་ཚེས་༧ཉིན་ ཨ་ལིས་ཡུན་གྱིས་ཧྲང་ཧའེ་རུ་ETཞིང་ལས་ཀླད་ཆེན་ཞེས་པ་གསར་སྤེལ་གནང་ནས། མི་བཟོས་རིག་ནུས་དང་ཞིང་ལས་གཉིས་གཏིང་ཟབ་ཟུང་འབྲེལ་བྱེད་དགོས།   ངོ་སྤྲོད་བྱས་པ་ལྟར་ན།  མ་ལག་འདི་མིག་སྔར་ཕག་པ་གསོ་ཚགས་ཀྱི་ནང་དུ་བེད་སྤྱོད་གཏོང་ཟིན།  མི་བཟོས་རིག་ནུས་དེས་ཕག་པ་གཅིག་གི་མི་ཚེ་ཧྲིལ་པོའི་རིང་གི་འགུལ་སྐྱོད་རྗེས་ཤུལ་དེ་ཟིན་བྲིས་བཏབ་ཐུབ།  སྤྱི་ལི་༢༠༠བྲོས་ཟིན་མེད་པའི་ཕག་པ་དེ་ཕྱིར་ཐོན་མི་ཆོག   དུས་ཐོག་ངང་ཕག་ཕྲུག་གི་ཟས་ཟ་བའི་གནས་ཚུལ་དང་སྐད་བཅས་ལ་དབྱེ་འབྱེད་བྱས་ནས་བདེ་ཐང་གི་ཚད་གཞི་ལ་བརྡར་ཤ་ཆོད་པར་སྟབས་བདེ་སྐྲུན་དགོས།  དེ་ལྟར་ཉན་ཚེ་འཕྲུལ་སྣང་ལྡན་པའི་མི་བཟོས་ཕག་གསོ་དེ་རང་རྒྱལ་གྱི་གསོ་སྤེལ་ཀུང་སི་ཁག་ལ་ཚོད་ལྟ་བྱེད་པར་འཇུག་ཟིན།
ཕག་ཕྲུག་སྐྱེས་པ་ནས་བཟུང་མི་བཟོས་རིག་ནུས་ལག་རྩལ་དེས་ཕག་ཕྲུག་ཡོངས་ལ་རང་རང་གི་ཡིག་ཚགས་བཟོས་ནས་རིག་ནུས་ལག་རྩལ་དང་ཚོར་ཤེས་མ་ལག་བརྒྱུད་ནས། རིགས་ཁུངས་དང་ལོ་གྲངས།  ལྗིད་ཚད། ཟས་ཟ་བའི་གནས་ཚུལ། འགུལ་སྐྱོད་ཀྱི་གྲངས་ཚད།  རིམས་འགོག་བཅས་ཚུད་པའི་ཕག་པའི་གཞི་གྲངས་ཡོངས་ཀྱི་ཟིན་ཐོ་ཆ་ཚང་འགོད་ཡོད་ཅིང་། འགུལ་སྐྱོད་ཀྱི་ཁྱད་ཆོས་དང་ཤ་འཕེལ་ཟས་སྤྱོད་བསྡུར་ཚད་ཀྱི་དབྱེ་ཞིབ་ལའང་སྤྱོད་ཆོག   དེ་དང་ཆབས་ཅིག་ཏུ་སྒྲ་དབྱངས་རིག་པའི་ཁྱད་ཆོས་དང་དམར་ཕྱིའི་འོད་ཟེར་གྱི་དྲོད་འཇལ་ལག་རྩལ་གཉིས་ཟུང་འབྲེལ་བྱས་ནས་ཕག་པའི་ལུས་དྲོད་དང་གློ་རྒྱག་སྐད་འབོད་བཅས་བརྒྱུད་ནས་ཕག་པ་འདིར་ནད་ཕོག་ཡོད་མིན་བརྡར་ཤ་གཅོད་ཐུབ་ལ་རིམས་ནད་འགའ་ལ་སྔོན་བརྡ་ཡང་གཏོང་ཐུབ།
མི་མང་པོ་ཞིག་གིས་སྣང་བ་ལ། ཕག་པ་ཇི་ལྟར་བྱས་ནས་གསོ་ཚགས་བྱས་རུང་གསོ་མཁན་དང་འབྲེལ་བ་ཡོད་པ་ལས།  ང་ཚོ་འཛད་སྤྱོད་པ་དག་དང་འབྲེལ་བ་ཆེར་མེད་སྙམ་གྱི་ཡོད།  དོན་དངོས་ཐོག་འདི་ལྟར་ཡིན་ནམ།     མ་ཡིན།  མི་བཟོས་རིག་ནུས་གསོ་སྤེལ་དེས་ཕག་ཤའི་སྤུས་ཚད་ལེགས་རུ་གཏོང་ཐུབ།  མི་བཟོས་རིག་ནུས་ལག་རྩལ་ཡོད་པ་དེས་ང་ཚོས་ཕག་པའི་འགུལ་བསྐྱོད་ཚད་དེ་འཁྲུལ་བ་མེད་པའི་ཐོག་ཤེས་ཐུབ་ལ། སྤྱི་ལེ་གྲངས་ཚད་དེའང་ཕག་ཤའི་སྤུས་ཚད་འབྱེད་པའི་ཚད་གཞི་གསར་པ་ཞིག་གྱུར་ཡོད།   མ་འོངས་པར་ང་ཚོར་མཁོ་བ་ནི་སྤྱི་ལེ་༢༠༠རྒྱུགས་ཟིན་པའི་ཕག་པ་ཞིག་ལས་ལྗིད་ཚད་ལ་རྒྱ་མ་༢༠༠ཟིན་པའི་ཕག་ཤ་ཞིག་མ་ཡིན།    མི་བཟོས་རིག་ནུས་ཀྱི་གསོ་སྤེལ་བརྒྱུད་ཕག་ཤའི་སྤུས་ཚད་ལེགས་སུ་གཏོང་བ་དེས་འཛད་སྤྲོད་པར་དངོས་ཡོད་ཀྱི་ཁེ་ཕན་ཞིག་གྲུབ་ཡོད།
གངས་འདབས་ཀྱི་རོལ་དབྱངས།
དབང་ཆེན་དཔོན་པོ་རེད་ཅེས་ཡར་མ་བཀུར།། ཉམས་ཆུང་སྤྲང་པོ་ཞིག་ལ་མར་མ་སྨོད།། མི་རུ་སྐྱེས་པ་ཐམས་ཅད་མིར་བཟུང་ནས།། ཐམས་ཅད་འདྲ་མཉམ་ཡིན་པའི་ལྟ་བ་འཛིན།།
རང་དབང་ཐོབ་ཐང་རང་གིས་ལོངས་སུ་སྤྱོད།། དྲང་བདེན་གནས་ལུགས་ངོ་མ་རྒྱང་ནས་འབོད། དམངས་གཙོ་ཞི་བདེའི་ལམ་བཟང་ཚུར་ལེན་བྱེད།། ཁ་བའི་བུ་ངའི་མཐར་ཐུག་ལྟ་སྤྱོད་ཡིན།།
ཆེན་པོའི་གོ་སར་རེ་སྙེགས་ངས་མ་བྱས།། རང་ཉིད་གཞན་གྱི་རྗེས་འབྲང་བྱེད་འདོད་མེད།། རང་གིས་རང་ཉིད་སྐྱོང་བའི་བསམ་བློ་ཡིས།། ལེགས་པའི་ལམ་ཞིག་འཚོལ་བའི་ཐབས་ལ་བརྩོན།།
གདོང་དྲུག་རིགས་སུ་སྐྱེས་ནས་ད་བར་དུ།། མི་ལོ་མང་པོ་དལ་གྱིས་འདས་ན་ཡང་།། མི་ཡི་དོན་དུ་བྱས་རྗེས་ཅུང་ཟད་ཙམ།། མ་འགྲུབ་སྐྱོ་བ་ལྕི་མོ་ནང་ནས་རྒྱས།།
སྐྱེ་རྒ་སྲིད་པའི་སྡུག་བསྔལ་མཐོང་བའི་ཚེ།། ཡིད་ཀྱི་རེ་ལྟོས་ཐར་པའི་ཆོས་ལ་འདུན།། འཇིག་རྟེན་ཆོས་བརྒྱད་ཆང་གིས་སྨྱོས་པའི་ཚེ།། སྙིང་གི་འདུན་མ་སྲིད་པའི་གནས་ལ་ཕྱོགས།།
འཇིག་རྟེན་སྲིད་པ་སྒྱུ་མའི་བུམ་པ་རུ།། དབང་མེད་ཡང་ཡང་འཁོར་བའི་བུང་བ་ངའི།། མི་ཡི་མི་ཚེ་ཕྱེད་ཀའི་རྒྱུད་རིམ་འདི།། འདི་ན་མ་བཅོས་ཚིག་གིས་ཤར་མར་སྤེལ།།
ཁ་ཡག་ངོ་དགས་བསྟོད་པ་ངས་མི་ཤེས།། ཁ་ཟེར་ངན་པས་སྨོད་པ་ངས་མི་བྱེད།། ཁ་ཁོག་མེད་པར་ཀུན་སློང་གཙང་མ་དེ།། ཁ་བའི་བུ་ངའི་རང་གཤིས་འགྱུར་མེད་ཡིན།།
མཐུན་པའི་གྲོགས་ཀྱི་ཕྱི་ཐག་ངས་མི་གཅོད།། མི་མཐུན་མི་ལ་ངོ་དགའ་ངས་མི་བྱེད།། དབྱེན་དང་ཕྲ་མས་དཀྲུགས་ཤིང་མི་བྱེད་པ།། ཁ་བའི་བུ་ངའི་རང་གཤིས་འགྱུར་མེད་ཡིན།།
ཤེས་ཡོན་ཅན་གྱི་མི་བུར་མཐོང་ཆེན་བྱེད།། གྲགས་ཅན་མི་སྣའི་ཀུན་སྤྱོད་བསམ་བློ་ལ།། རྒྱུས་ལོན་ཞིབ་འཇུག་འཚོལ་རྟོག་བྱེད་སོགས་ཀྱིས།། བཅུད་བཟང་ལེན་པ་བུ་ངའི་རང་གཤིས་ཡིན།།
གཞན་ངོ་སྲུང་བའི་ཁ་ཡག་ངས་མི་ཤེས།། གཞན་སེམས་དཀྲུགས་པའི་ཚིག་རྩུབ་ངས་མི་སྨྲ།། གཞན་གྱི་ཁ་ཟེར་ངན་པས་སྨོད་ན་ཡང་།། གཞན་ལ་འཁོན་ལན་མི་སློག་རང་གཤིས་ཡིན།།
མི་ཆེན་དཔོན་པོ་རེད་ཅེས་ཡར་མ་བཀུར།། མི་ཆུང་སྤྲང་པོ་ཞིག་ལ་མར་མ་སྨོད།། མི་རུ་སྐྱེས་པ་ཐམས་ཅད་མིར་བཟུང་ནས།། མི་སྐྱེས་ཐམས་ཅད་འདྲ་མཉམ་ཅན་དུ་བཟུང་།།
གོ་སའི་ཆོ་ལོ་ཅན་གྱི་དཔོན་དྲུང་ནས།། གོ་ཡོད་བདེན་པའི་རྒྱལ་ཁ་མ་ཐོབ་ཀྱང་།། གོ་ལོག་མ་ཉེས་ཁ་ཡོག་ཕོག་ཀྱང་རུང་།། གོ་མེད་ལྐོག་རྔན་མི་སྤྲད་རང་གཤིས་ཡིན།།
རང་དབང་བདེན་པའི་འབོད་པ་གཏོང་བ་དང་།། དྲང་བདེན་གནས་ལུགས་ངོ་མ་བརྗོད་པ་ཡིས།། ཞི་བདེ་དམངས་གཙོའི་ལམ་བཟང་སྐྱོང་བའང་།། ཁ་བའི་བུ་ངའི་རང་གཤིས་གཙང་མ་ཡིན།།
ཨ་གསར་གཡོ་སྒྱུ་འཛུམ་གྱིས་བསླུ་བ་དང་།། ཨ་མཚར་ངོ་ཚ་མེད་པའི་སྤྱོད་པ་ཡིས།། ཨ་ཤར་སྤྲེའུ་ངང་ཚུལ་སྐྱོང་མཁན་ལ།། ཨ་བུས་བློ་གཏད་མི་བྱེད་རང་གཤིས་ཡིན།།
རྒས་གཉེར་ཐོད་ལ་བསྡུས་པའི་བགྲེས་པོ་ལ།། རྒན་སྐྱོང་སྲི་ཞུ་རྟག་ཏུ་མ་འགྲུབ་ཀྱང་།། རྒན་རྒོན་དག་ལ་ཡི་མུག་མི་བྱེད་པ།། རྒས་མིན་བུ་ངའི་རང་གཤིས་གཙང་མ་ཡིན།།
ཐོབ་ཆེན་དཔོན་པོས་མདུན་ནས་ལམ་སྟོན་དང་།། རྒྱུ་ཆེན་ཕྱུག་པོས་རྒྱབ་ནས་སྐྱོར་ཡ་ལ།། རེ་བའི་མིག་ཟུང་ནམ་ཡང་མི་ཕྱོགས་པ།། ཁ་བའི་བུ་ངའི་རང་གཤིས་འགྱུར་མེད་ཡིན།།
འབྱོར་ལྡན་དྲེགས་ཅན་ངོ་བསྲུང་མི་བྱེད་ཅིང་།། ཐོབ་ཆེན་གདོལ་སྤྱོད་མདུན་ནས་སྤྲེལ་ལད་ཀྱིས།། རང་ཚུགས་མི་ཟིན་བྱ་སྤྱོད་དེ་དག་ཀུན།། རྩད་ནས་སྤངས་པ་བུ་ངའི་རང་གཤིས་ཡིན།།
ཞི་བདེའི་དེད་དཔོན་རང་ཡུལ་མ་ཕེབས་ཀྱང་།། ཞི་བདེའི་ཕ་ཁྱིམ་གངས་ཅན་རྒྱལ་ཁམས་ནས།། ཞི་བདེར་འཁྲེང་བའི་གངས་སྐྱེས་བུ་ཆུང་ངས།། ཞི་བདེའི་རྒྱང་འབོད་བྱེད་པ་རང་གཤིས་ཡིན།། ༢༠༠༨/༨/༢༢
དགོན་པ་མ་ཡིན་འདུ་འཛི་ཅན་གྱི་གྲོང་།། གྲོང་པ་མ་ཡིན་དམར་སེར་འདུ་བའི་གནས།། དགོན་དང་གྲོང་པ་གང་ལ་མི་གཏོགས་པའི།། དགོན་མིན་གྲོང་མིན་ཕུང་གསུམ་པ་ཡི་ལམ།།
མི་ལ་ཡོན་ཏན་མེད་པ་དུད་འགྲོའི་སྤུན།། དུད་འགྲོ་མ་ཡིན་སྨྲ་ཤེས་དོན་གོ་ཙམ།། མི་དང་ དུད་འགྲོ་གང་ལ་མི་གཏོགས་པའི།། མི་མིན་ཟོག་མིན་ཕུང་གསུམ་པ་ཡི་ལམ།།
བོད་རིགས་མ་ཡིན་བརྒྱ་སྐད་ཁོ་ན་བཤད།། རྒྱ་རིགས་མ་ཡིན་རྒྱ་གྲལ་མ་ཚུད་པའི།། བོད་རིག་རྒྱ་རིགས་གང་ལ་མི་གཏོགས་པའི།། རྒྱ་མིན་བོད་མིན་ཕུང་གསུམ་པ་ཡི་ལམ།།
ཧི་མ་ལ་ཡའི་འབོད་པ།
འཛམ་གླིང་ཡང་རྩེ་བསིལ་ལྡན་གངས་ལྗོངས་ཀྱི།། ཆོས་སྲིད་ཉི་ཟླའི་འོད་སྟོང་སྤྲིན་གྱིས་བསྒྲིབས།། ཉམས་ཆུང་མགོན་མེད་གྱུར་པའི་གངས་ཅན་པ།། གཞན་དབང་མནར་གཅོད་འོག་ནས་ཉམ་རེ་ང་།།
ཁྲེལ་མེད་ཇག་པའི་དཔུང་གི་བཙན་ཤེད་ཀྱིས།། ཉེས་མེད་སྡུག་གི་མནར་གཅོད་མང་པོའི་ཁྲོད།། ཞི་བདེར་འཁྲེང་བའི་གངས་སྐྱེས་བུ་ཆུང་ངས།། སྐྱོ་བའི་གསང་གཏམ་སྨྲེ་ངག་དབྱངས་སུ་འདོན།།
ཕ་རྒོད་གདོང་ལྔའི་དབང་པོ་གཤེགས་ཤུལ་དུ།། ནར་མ་སོན་པའི་གངས་རིའི་སེང་ཕྲུག་ཞིག ཁ་རླུང་རི་སྤྱང་རྒོད་པའི་ཐུ་འོག་ནས།། རེ་བའི་མིག་ཟུང་རྒྱང་རིང་ཕྱོགས་ལ་འཁོར།།
གདོང་དམར་ཞི་བའི་བཅིང་གྲོལ་གཏོང་ངོ་ཞེས།། མཛེས་པའི་གངས་རིའི་རང་མདངས་ཁྲག་གིས་བསྒྱུར།། ས་སྐྱོང་རྗེ་བོ་རྒྱང་རིང་ཡུལ་དུ་སྤྱུག། བསླུ་བྲིད་གཡོ་རྒྱུའི་བོད་ཁམས་སྡུག་ལ་སྦྱར།།
ཕོ་བྲང་དམར་པོ་འགོང་པོའི་ཚང་དུ་བྱས།། དམ་ཆོས་གཅེས་ནོར་འབྱུང་བ་མེ་ལ་བསྲེགས།། བླ་ཆེན་དགེ་འདུན་ཁྲིམས་མུན་དོང་དུ་འཕངས།། རྣམ་དཀར་དགེ་བ་མིང་གི་ལྷག་མེད་བྱས།།
མི་དཔོན་ཐམས་ཅད་གཡོ་སྒྱུའི་ལྐོག་གསོད་བྱས།། མེས་པོ་ཁྲི་ཕྲག་དུ་མ་ས་ལ་བརྡབ།། འདས་སོང་ཕྱིར་དྲན་རྨི་ལམ་རོལ་བའི་ཚེ།། བསམ་བཞིན་སྡུག་གི་མཆི་མ་དབང་མེད་ཤོར།།
ཉེས་མེད་མནར་གཅོད་མང་བའི་གྲུ་ག་འདིར།། རང་རིཊ་གདོང་དམར་བོད་ཀྱི་རྒྱུད་འཛིན་རྣམས།། ཕྱི་ཡི་གཤེད་མར་ཁ་གཏད་མི་ལྕོགས་པར།། ནང་ཁུལ་འཁྲུགས་རྩོད་བྱེད་འདི་ཅི་ཡིས་ཉེས།།
བགྲངས་ཡས་ལོ་འཁོར་སྟོང་ཕྲག་དུ་མའི་རིང་།། བཙན་པོ་རིམ་པར་བྱོན་ནས་ད་བར་དུ།། དར་རྒུད་འཕོ་འགྱུར་ཅུང་ཟད་བྱུང་མོད་ཀྱང་།། མི་འདོད་ཕམ་ཁ་འདི་དག་སུ་ཡིས་འཚབ།།
༢༠༠༩  ༥   ༢༥  ཉིན་གནས་མཆོག་རྟ་རྣའི་ཉེ་འགྲམས་ནས།
འདོད་པའི་ལོངས་སྤྱོད་།
ཡ་ཀི་ལྷ་ཆེན་ཚངས་པ་མན་ཆད་ནས།། མ་ཀི་མིག་མེད་གྲོག་མ་ཡན་ཆད་དུ།། ཐམས་ཅད་འདོད་པའི་མཚོ་ཁར་ཆཊ་པའི་ཕྱིར།། བདེ་བའི་ལོངས་སྤྱོད་འདི་ལ་མི་མོས་སུ།།
སྐྱེས་བུས་འདོད་པའི་མེ་ཆེན་ཆེར་སྦར་ཤིང་།། བུད་མེད་འདོད་པའི་རླུང་ཆེན་གྱིས་བསྐུལ་ཏེ།། གཉིས་སྦྱོར་འཁྲིག་པའི་བདེ་བའི་རྒྱ་མཚོ་ཆེ།། ལན་གཅིག་སྐོལ་བ་དོན་ཆུང་ག་ལ་ཡིན།།
འདི་ལ་འགའ་རེས་སྐུར་འདེབས་བྱེད་པ་དང་།། འགའ་ཡིས་བསྟོད་པའི་ཅ་ཅོ་འདོན་ཀྱང་རུང་།། དོན་ལ་བསྟོད་སྨད་སྒྲོ་སྐུར་གང་བྱེད་ཀྱང་།། ཡོད་ཚད་འདི་ལ་མི་བསྟེན་པ་ཞིག་མེད།།
དྲན་ན་དགའ་བའི་གད་མོ་ཁོང་ནས་དགོད།། གླེང་ན་ངོ་ཚའི་མཁུར་ཚོས་དམར་པོར་འགྱུར།། ཀུན་གྱིས་འདོད་ཅིང་མོས་པས་འཇུག་བྱེད་ཀྱང་།། སུས་ཀྱང་སྨོད་པའི་ཅ་ཅོ་ཁ་ཡིས་བཤད།།
ཐམས་ཅད་ཀུན་ལ་དགོས་པ་འདི་ཡིན་ཀྱང་།། ཡོད་ཚད་ཀུན་གྱིས་མི་འདོད་སྒམ་ཚུལ་བྱེད།། ཕྱི་ཡི་ཚུལ་འཆོས་རྫུ་ཡི་ཁྱད་པར་ལས།། འདི་ཡི་དབང་དུ་མ་སོང་བ་ཞིག་མེད།།
ཡར་ལྟོས་ལྷ་ཡང་སྦྱོར་བ་མ་མཐོང་ངམ།། མར་ལྟོས་མི་ཡང་སྤྱོད་པ་མ་ཚོར་རམ།། བླ་ཆེན་སྙོམས་འཇུག་བྱེད་པ་མ་ཤེས་སམ།། དཔོན་ཆེན་འཁྲིག་པས་བཅིང་བ་མ་གོའམ།།
དུད་འགྲོའི་རིགས་ཀྱང་འདི་ལ་མ་སྐུལ་འཇུག། འབུ་སྲིན་རིགས་ཀྱང་འདི་ལ་མ་བསླབ་བརྩོན།། མདོར་ན་གཉིས་སྦྱོར་བདེ་བས་མ་བསླུས་པའི།། འགའ་ཞིག་འཇིག་རྟེན་འདི་ན་ངས་མ་མཐོང་།།
ཕྱི་ཡི་རྫུ་ལ་བརྟེན་ནས་སྨོད་བཞིན་དུ།། འདོད་པའི་དབང་གིས་འདི་ལ་འཇུག་པ་མཐོང་།། ཐམས་ཅད་ཀུན་གྱིས་སྨོད་པའི་གནས་ཡིན་ཡང་།། ཡོད་ཚད་འཇུག་པའི་གནས་ཀྱང་འདིའི་ཕྱིར་རོ།།
མཁས་པ་འགའ་རེས་བསྟོད་བསྔགས་བྱས་ཀྱང་ཆོག། བླུན་པོ་རྣམས་ཀྱིས་སྒྲོ་སྐུར་བྱས་ཀྱང་རུང་།། འདོད་པའི་བདེ་བ་བདེ་བ་ཀུན་གྱི་ཕུལ།། མྱང་བར་མི་འདོད་སྐྱེ་བོ་སུ་ཞིག་མཆིས།།
སྡོམས་པ་བླང་ནས་བསྡམ་བཅུན་བྱས་ཀྱང་ཆོག། ཚུལ་ཁྲིམས་བསྲུང་ནས་ཆགས་སྲེད་སྦས་ཀྱང་རུང་།། དེ་དག་ཕྱི་ཡི་ཚུལ་འཆོས་ཙམ་ཞིག་ལས།། དོན་དུ་འདི་ཉིད་སྤང་བའི་སྐྱེ་བོ་གང་།།
སྡོམས་པས་བསྡམ་བཅུན་བྱེད་པའི་ཁོར་ཡུག་ནས།། འདོད་པའི་བདེ་བ་རང་དབང་མི་ཡོངས་བའི།། བཙུན་པ་འགའ་ཞིག་མི་འདོད་སྡུག་བསྔལ་མྱོང་།། ཇོ་མོ་འགའ་རེས་དེའི་ཕྱིར་མི་དགེ་བྱེད།།
ཀུན་ལ་དགོས་པའི་བདེ་བ་འཚོལ་བ་དང་།། ཀུན་གྱིས་འདོད་པའི་བདེ་བ་མྱོང་བ་ལ།། དགེ་བའི་དངོས་པོ་རྡུལ་ཙམ་མེད་ན་ཡང་།། སྡིག་པའི་ཕུང་པོ་བཙལ་ཀྱང་གང་ནས་རྙེད།།
དེ་བས་རྙེད་སླ་ཕོ་མོ་གཉིས་སྦྱོར་གྱི།། དོན་ཆེན་འདོད་པའི་བདེ་བ་མི་བསྟེན་པར།། དོན་མེད་བསྡམ་བཅུན་བྱེད་པའི་ཁོར་ཡུག་ཏུ།། མི་འདོད་ནན་གྱིས་འཛུལ་བའི་དགོས་པ་མེད།།
དབང་ཤེད་མིན་པའི་རང་དབང་བསམ་བློ་ཡིས།། ཁ་མིན་དོན་གྱིས་འདོད་པའི་བདེ་བ་ལ།། བསམ་སྦྱོར་གཅིག་པས་ཞེན་ལོག་སྐྱེས་པ་ན།། སྡོམས་པའི་ལག་ལེན་ལག་ཏུ་བླང་ན་འོས།།
སྐྱེ་བོ་ཀུན་གྱི་ཡིད་ཀྱི་མེ་ལོང་དུ།། འཐད་པའི་དངོས་པོ་གྲངས་ཀྱིས་མི་ལོན་ཀྱང་།། ཕོ་མོ་གཉིས་སྦྱོར་འཁྲིག་པའི་བདེ་བ་འདི།། འཐད་པ་ཀུན་གྱི་ནང་ནས་ཕུལ་བྱུང་ཉིད།།
གཞན་ཡང་སྐྱེས་པའི་མིག་ལ་མཛེས་པའི་མཆོག། བུད་མེད་གཟུགས་དང་དེ་བཞིན་སྐྱེས་པའི་གཟུགས།། བུད་མེད་མིག་ལ་མཛེས་པའི་མཆོག་ཡིན་ལ།། ལྷག་མའི་འདོད་ཡོན་དག་ཀྱང་དེ་བཞིན་གསུངས།།
སྐྱེས་པ་རེ་ལ་བུད་མེད་རེ་རེ་དང་།། བུད་མེད་རེ་ལ་སྐྱེས་པ་རེ་རེ་སྟེ།། ཕོ་མོའི་རིགས་ལ་མང་ཉུང་ཡོད་མིན་པས།། འདོད་པའི་ལོངས་སྤྱོད་མི་བསྟེན་ཤིན་ཏུ་བླུན།།
རིགས་ཀྱི་ས་བོན་བསྐྲུན་པ་དོན་ཆེ་ལ།། བདེ་སྟོང་ཆགས་ལམ་སྐྱོང་བ་དེ་དོན་ཆེ།། མཁས་པའི་དབང་པོ་ཤེས་ཡོན་ཅན་བསྐྱེད་པ།། དེ་ལས་ལྷག་པའི་དོན་ཆེན་མ་ཡིན་ནམ།།
འདོད་ལྡན་སྐྱེ་བོའི་ཡིད་དབང་འཕྲོག་ཀྱང་ཆོག། འདོད་མེད་མི་ཡིས་རྣ་བར་གཟན་ཀྱང་རུང་།། འདོད་པའི་བདེ་བས་བསླུས་པའི་སྨྱོན་པ་ངས།། ཡོད་ཚད་དྲང་པོར་བརྗོད་པ་གཤིས་སུ་གྲུབ།།
འཇིག་རྟེན་ཁམས་ཀྱི་བུད་མེད་རིགས་འདི་དག། དམན་པར་ལྟ་ཞིང་བཙོག་པར་འཛིན་པས་ན།། བུད་མེད་སྤྱོད་པའི་ལས་འདི་མི་དགེ་དང་།། བཙོག་པར་འཛིན་པའི་རྩ་བ་དེ་ཉིད་ཙམ།།
འོན་ཀྱང་འདི་དག་གནས་ལུགས་ཏིལ་འབྲུ་ཙམ།། མེད་པའི་ལོང་གཏམ་གང་འདོད་ལུགས་སྲོལ་དུ།། བྱས་པ་ཡིན་གྱི་འདི་དག་དོན་དངོས་ལ།། བུད་མེད་ཐུབ་ཚོད་བྱེད་པའི་འཆལ་སྤྱོད་ཡིན།།
དོན་ཆེན་འགའ་ལ་དོ་སྣང་ཙམ་ཡང་མེད།། དོན་མེད་ལས་ལ་འབད་པ་བརྒྱ་ཕྲག་བྱེད།། འགའ་ཞིག་གཙང་བའི་ཆོས་ཀྱང་བཙོག་པར་བཟུང་།། མ་རབས་བྱ་ངན་འགའ་ཡང་བཟང་པོར་རློམ།།
སྐབས་འགར་བདེན་པའི་ཆོས་ཀྱང་རྫུན་དུ་བསྒྱུར།། ཐེང་རེར་ལོག་སྤྱོད་སྣ་ཚོགས་བཟང་པོར་འཛིན།། དེ་བས་བདེན་པ་འཚོལ་བའི་སྙིང་སྟོབས་ཀྱིས།། གནས་ལུགས་སྐད་ཆ་འགའ་རེ་བཤད་ན་འོས།།
སྐྱེས་པས་བུད་མེད་རིག་ནས་འཛུམ་མུལ་བྱེད།། བུད་མེད་སྐྱེས་པ་མཐོང་དུས་ཟུར་མིག་གཡོ།། ཞེན་ཆགས་འཆིང་བུ་དུམ་བུས་སྦྲེལ་བའང་།། ངོ་མར་དཔྱད་ན་བདེ་བའི་དོན་མིན་ནམ།།
འཕྲད་མ་ཐག་དུ་སྐད་གཅིག་འཇུག་བྱེད་ཅིང་།། ཞུགས་མ་ཐག་ཏུ་བྱ་བ་ཡོངས་ཚར་བའི།། དུད་འགྲོའི་འཁྲིག་པ་སྤྱོད་པའི་ངང་ཚུལ་གྱིས།། བདེ་བ་ཆེན་པོའི་ཆ་ཙམ་མྱོང་མ་ཡིན།།
དེ་བས་དོན་གྱི་བདེ་བ་མྱོང་འདོད་པའི།། སུས་ཀྱང་དོན་མེད་མཐོང་ཆུང་མི་བྱེད་པར།། དྲུག་ཅུ་རྩ་བཞིའི་སྒྱུ་རྩལ་སྣ་ཚོགས་ཀྱིས།། སྦྱོར་བར་བྱེད་པ་ཅིས་ཀྱང་གལ་ཆེན་ཡིན།། ༢༠༡༡ ༥  ༡༦  ཉིན་སྐྱེ་རྒུ་ནས།
སྐྱོ་སེམས་ཀྱི་རོལ་དབྱངས། རྗེས་ལུས་སྦྲ་ནག་གོ་ཁའི་ཐལ་འདབས་ནས།། སྟོང་འདང་རྨི་ལམ་རིང་མོའི་བཟི་བའི་རིགས།། དུས་རབས་གསར་པའི་ཚན་རྩལ་འབྱོར་པའི་དཔལ།། མཐོང་ཐོས་ལག་ལེན་མེད་པའི་ཚུལ་འདིས་སྐྱོ།།
བདེན་པའི་མི་ཆོས་ངོ་མ་མི་ཤེས་པའི།། ལྷ་འདྲེའི་བྲན་དུ་འདུར་བའི་སྐྱེ་བོ་དག། རང་གི་མི་ཚེའི་རིན་ཐང་མི་ལེན་པར།། ལྟོ་རྒྱབ་ཁེབས་པ་ཙམ་གྱིས་ཉིན་མཚན་འདས།།
གནས་ལུགས་བཤད་ན་ཨུ་ཚུགས་ལན་ཞིག་སྟེར།། བདེན་པ་གླེང་ན་ཁྲེལ་བའི་འཛུམ་ཞིག་སྟོན།། རང་ཉིད་སྨྱོ་བ་རང་གིས་མི་ཚོར་བའི།། འཁྱོགས་པོའི་མི་ལ་དྲང་པོ་ཇི་ལྟར་སྟོན།།
ཕུ་ནས་ཀི་ཞིག་བཏབ་ན་དེ་རུ་རྒྱུག། མདའ་ནས་བོའུ་ཞིག་གྲགས་ན་དེ་ནས་བྲོས།། རང་ཚུགས་མི་བརྟན་ཡལ་གའི་རི་དྭཊ་སྤུན།། གཞོན་སྐྱེས་ན་ཟླ་འདི་དག་སྙིང་རྗེའི་ཡུལ།།
ཨ་སྔོན་མཐོན་པོའི་འོག་གི་འགྲོ་བ་རྣམས།། བདེ་བའི་དོན་དུ་ནམ་ཡང་བྲེལ་ན་ཡང་།། དོན་གྱི་ལེགས་པའི་ལམ་དུ་བསྐྱོད་པའི་ཐབས།། མ་ཤེས་རྨོངས་པས་བཅིང་བའི་ཚུལ་འདིས་སྐྱོ།།
གཞན་རིགས་མདུན་ནས་རང་ཚུགས་མི་བརྟན་ཞིང་།། རང་རིགས་ཉམས་ཆུང་མཐོང་དུས་འགྱིང་འགྲོས་བྱེད།། རང་ཚུགས་ཤོར་བའི་རང་རིགས་འགའ་ཞིག་ལ།། རིན་ཐང་མེད་པའི་བྱ་སྤྱོད་ཤིན་ཏུ་མང་།།
ཀླད་རྙིང་རྒན་པོའི་ཨུ་ཚུགས་བྲག་ལས་སྲ།། གཡམ་རྒྱུག་གསར་བུའི་བློ་སྣ་ལ་ཁའི་དར།། ལེགས་ཉེས་བླང་དོར་མི་ཤེས་སྐྱེ་བོ་རེ།། མཐོང་ཐེངས་རེ་ལ་སྐྱོ་གདུང་ཚོར་བ་ལྕི།།
ཁ་སང་མཛའ་བརྩེའི་འོ་ཆུ་ལྷན་དུ་འདྲེས།། དེ་རིང་ཞེ་འཁོན་ལྕི་མོའི་སོ་སོར་གྱེས།། མཛའ་མཐུན་འཁོན་ཁྲོའི་བློ་སེམས་ཡོད་ཚད་ཀུན།། བཅོས་མ་ཅན་གྱི་སྐྱེ་བོར་ཡིད་རྟོན་ཅི།།
ཐོར་བུ་སིལ་བུར་བརྡལ་བའི་ཐང་མ།
དུམ་བུ་གསུམ་པ།  མིག་ཆུ།
ཞི་བདེའི་བདག་པོ། སེམས་པ་ཆེན་པོ་གན་དྷི་རྗེས་སུ་དྲན་པ། ༡ ཀྱེ་ཀྱེ ཞི་བདེ་ཡི་བདག་པོ  གན་དྷི། ཁྱེད་ནི་ཤར་རིའི་ཕྲག་ན་འཕགས་པའི་ གསེར་མདོག་གི་ཉི་གཞོན་ཏེ་ གདོལ་སྤྱོད་ཀྱི་མུན་པ་རྩད་ནས་བཅོམ་ཞིང་ རང་དབང་གི་འོད་སྣང་འགྲོ་ལ་སྩོལ་བའི་གཉེན་པོ། སེམས་པ་ཆེན་པོ། དེད་དཔོན་ཆེན་པོ ཁྱེད་མིན་ན། ཉམ་ཆུང་མི་སེར་ཚོའི། དབང་བསྒྱུར་མཁན་ལ་ཇི་ལྟར་རྒོར གདོལ་སྤྱོད་པ་ལ་ཇི་ལྟར་འཐབས།
༢ ཀ་ཡེ ཞི་བདེ་ཡི་བདག་པོ་   གན་དྷི ཁྱེད་ནི་གདོལ་སྤྱོད་ཀྱི་ལྷག་རླུང་ཁྲོད་དུ་འབར་བའི ཟུམ་མེད་ཀྱི་སྒྲོན་མེ་སྟེ། མུན་ནག་གི་དཔུང་ཁ་རྩད་ནས་གཞིལ་ཏེ མདུན་ཕྱོགས་ཀྱི་ལམ་ཆེན་སྟོན་པའི་སྒྲོན་མེ་དང་པོ ཁྱེད་ནི དབང་འབྱོར་གྱིས་མ་བསླུས་པའི་བྱ་བྲལ་ངོ་མ་ གཡོ་རྫུན་གྱིས་མ་ཟིན་པའི་བདེན་པའི་དཔའ་བོ། ༣ ཨེ་མ ཞི་བདེ་ཡི་བདག་པོ་  གན་དྷི ཁྱེད་ཀྱི་བདེན་ཚིག་རེ་རེ་ རང་དབང་གི་འབོད་སྒྲ་ཡིན་ལ། ཁྱེད་ཀྱི་ཕུགས་བསམ་རེ་རེ་ འཚེ་མེད་ཞི་བདེ་ཡི་ཐབས་ལམ་ཉག་ཅིག ཉམ་ཆུང་གི་མི་སེར་ཡོངས་ཀྱིས་ ཁྱེད་ཀྱི་མཛད་པར་འཚོལ་སྙེགས་བྱེད་བཞིན་ཡོད་ན སྙིང་སྟོབས་དང་སྤོབས་པ་སྩོལ་ཅིག
༤ ཝ་ཡེ  ཞི་བདེ་ཡི་བདག་པོ་  གན་དྷི ཁྱེད་ལ་ཞི་བདེ་ཡི་གཟེངས་རྟགས་མེད་ཀྱང་ བསྟོད་བཀུར་གྱི་སྙན་གྲགས་མེད་ཀྱང་ ཞི་བདེ་ཡི་དེད་དཔོན་ངོ་མ་ ཁྱེད་རང་མིན་པའི་སྙོན་འདོར་སུ་ཡིས་བྱེད། ཟླ་མེད་ཀྱི་སྙིང་སྟོབས་དང་། རླབས་ཆེན་གྱི་ མཛད་པ་རེ་རེར། རྟག་ཏུ་ཡིད་སྨོན་བྱེད་བཞིན ནམ་ཡང་ རྗེས་དྲན་ཞུའོ། །
༢༠༡༠/ ༣/ ༡༢
རླབས་ཆེན་གྱི་མི་བུ་དྲན་པ།
མུན་ནག་གི་མཚན་མོར་འབར་བའི་སྒྲོན་མེ་འོད་ཆེན།
གདོལ་སྤྱོད་ཀྱི་ལྷག་རླུང་འུར་འུར་དུ་ལྡང་བའི་ མུན་ནག་གི་འཇིག་རྟེན་ཞིག་ནས་ ལྷབ་ལྷབ་ཏུ་འབར་བའི་མུན་སེལ་གྱི་སྒྲོན་མེའི 《སྐྱིད་ཕྱོགས་ཀུན་མཐུན་》གྱི་འོད་སྣང་རེ་རེ་ནི་ ཅི་འདྲའི་རིན་ཐང་ལྡན་པ་ཞིག་རེད་ཨང་། ཡིན་ནའང་། ཀླ་ཀློ་དང་མུན་ནག་གི་མཚན་མོ་དེར གདོལ་སྤྱོད་ཀྱི་ལྷག་རླུང་རྩུབ་མོས་ འཇིག་རྟེན་གྱི་སྒྲོན་མེ་འདི་ལྟར་བདས་སོང་། འོན་ཀྱང་ མུན་སེལ་གྱི་སྒྲོན་མེའི་ རླབས་ཆེན་གྱི་འོད་སྣང་དང་། རིན་བྲལ་གྱི་མཛེས་པ་རེ་རེ་ནི་ ནམ་ཡང་ནུབ་པ་མེད་ལ་ ནམ་ཡང་ཟུམ་པ་མེད།
འཛམ་གླིང་ན་དཀོན་པའི་བཻཌཱུརྱའི་བུམ་པ།
ལོག་སྤྱོད་ཀྱི་དཔུང་ཁ་འཐུག་པའི་ བླུན་རྨོངས་ཤེས་མེད་ཀྱི་གྲོང་རོང་ན་ འཛམ་གླིང་ན་དཀོན་པའི་བཻཌཱུརྱའི་བུམ་པ་ཞིག་འཁྲུངས་ བདེན་འཚོལ་རྫུན་གཏོར་གྱི་མཛེས་པ་རེ་རེ་དང་ དྲང་པོ་དྲང་བཞག་གི་རིན་ཐང་རེ་རེས “གསེར་དངུལ་གྱི་འདུ་སྒོ་མི་ཡོངས་བའི་“ ཚུལ་ལེན་དང་ ལེགས་བཅོས་ཀྱི་བསམ་བློ་ནི་ གང་གིས་ཀྱང་འཚོན་དུ་མེད་ལ་ སུ་ཡིས་ཀྱང་གཞལ་དུ་མེད་ཀྱང་ བླུན་རྨོངས་ཤེས་མེད་ཀྱི་གྲོང་རོང་ནས་ ནོར་བུའི་ནོར་ཉམས་མ་ཆོད་པར་ རིན་ཐང་བྲལ་བའི་བཻཌཱུརྱའི་བུམ་པ་རྡོ་ལ་བརྡབ་པ་ནི་ ཅི་འདྲའི་ཡོད་སྐྱོ་བའི་སྐྱོ་གར་ཞིག་དང་། རྗེད་དཀའ་བའི་ཕམ་ཁ་ཞིག་རེད་ཨང་།
སྐྱེ་སྟོབས་ཀྱི་དཔལ་འབར་བའི་ཙནྡན་དམར་པོའི་འཁྲི་ཤིང་།
རྙིང་ཞེན་དང་སྒྱིད་ལུགས་ཆེ་བའི་མི་རིགས་ཞིག་ལ་ ཚུར་ལེན་དང་ གསར་གཏོད་ཀྱི་སྙིང་སྟོབས་མངའ་བའི་ སྒལ་ཚིག་ཅན་གྱི་མི་བུ་ཞིག་ཡར་འགྲེང་སྟེ་ རྙིང་ཞེན་སྒྱིད་ལུགས་ཀྱི་“རྐང་ལམ་ཕྲ་མོ་“ནས་ དེང་རབས་འཕེལ་རྒྱས་ཀྱི་“གཞུང་ལམ་ཆེན་མོ་“འདེད་ཐུབ་པའི་ འབོད་སྐུལ་དང་ རེ་ལྟོས་ཆེན་པོ་བྱས་ཀྱང་ ཀླ་ཀློ་དང་ མུན་ནག་ཏུ་འཕྱན་པའི་བླུན་རྨོངས་པ་དག་གི ཨུ་ཚུགས་ཀྱི་རྨོངས་འཐོམ་སད་ཏུ་མེད་པའི་ བག་ཆགས་འཐུག་པོས་མ་བཟོད་པར་ དུས་རབས་གསར་པའི་ཅོང་བརྡ་ཞིག་གི་ཆེད་དུ་ འཇིག་རྟེན་གྱི་བདེ་སྐྱིད་སོགས་ཡོད་ཚད་དོར་ཏེ་ འདི་ལྟར་ང་ཚོ་དང་ཁ་བྲལ་སོང་ རིན་ཐང་བྲལ་བའི་   ཙནྡན་དམར་པོའི་ལྗོན་ཤིང་    འདི་ལྟར་སྐམ་པ་ནི་ ཅི་འདྲའི་རྗེད་དཀའ་བའི་སྐྱོ་གར་ཞིག་རེད་ཨང་། ༢༠༡༠/༩/༧
མི་རྟག་རྒ་བའི་སད་ཀྱིས་ལང་ཚོ་ཡི་མེ་ཏོག། མི་སྡུག་གཟུགས་སུ་གྱུར་པའི་བརྩེ་ལྡན་གྱི་མ་ཡུམ།། མི་ཡུལ་ས་མཐའ་འདི་ནས་ཉམ་ཆུང་གི་བུ་ངས།། མི་རིང་དགྱེས་ཞལ་འཇལ་བའི་རེ་སྨོན་ཞིག་བྱས་ཡོད།།
མཚར་སྡུག་ལང་ཚོའི་མེ་ཏོག་ཐོག་མ་རུ་བཞད་དུས།། དྲིན་ལྡན་མ་ལོའི་འཇམ་པོའི་དར་གོས་ཀྱིས་རྒྱན་ཏེ།། ཞིམ་མངར་ནུ་ཞོ་མངར་མོའི་བུ་ཆུང་ང་གསོས་པ།། ས་མཐའི་ཡུལ་གྲུ་འདི་ནས་བརྗེད་ཐབས་ཤིག་མི་འདུག།
ད་ལྟ་བཅོ་བརྒྱད་ལང་ཚོ་རྫོགས་པ་ཡི་བུ་ང་།། སྣ་ཚོགས་འཚོ་བའི་ཁྲོད་ན་སྐྱིད་སྐྱིད་ལྟར་སྣང་ཡང་།། བྱམས་བརྩེའི་སེམས་ཀྱིས་ནམ་ཡང་གཅེས་གཅེས་རང་བྱེད་པའི།། མ་ཁྱོད་འཇལ་འདོད་བསམ་པ་དུང་དུང་ཞིག་སྐྱེས་སོང་།།
མ་ལོའི་བྱམས་བརྩེའི་འཁྱུད་པའི་ཡིད་འོང་གི་འཛུམ་མདངས།། མ་སྒོམ་ཡིད་ཀྱི་སྣང་ངོར་མེ་ལོང་གི་གཟུགས་བཞིན།། མ་བརྗེད་ལྷང་ངེར་ཤར་བའི་དུང་སེམས་ཀྱི་བག་ཆགས།། མ་བུ་ཡུན་རིང་མ་འཇལ་སྐྱོ་གདུང་གིས་མནར་སོང་།།
སྐྱིད་སྡུག་ལས་དབང་མ་ངེས་མི་ཚེ་ཡི་ཟློས་གར།། སྣ་ཚོགས་བདེ་སྡུག་མྱོང་བ་རང་རང་གི་བགོ་སྐལ།། བུ་ངས་མ་ཡུམ་དྲན་པའི་སྐྱོ་གདུང་གི་གདུང་བ།། ནམ་ཡང་བརྗེད་དུ་མེད་པའི་སེམས་ཁོང་གི་རྨ་ཁ།།
སྔོ་ལྗང་རྒྱ་ལྕང་ལོ་མའི་ལྕུག་ཕྲན་གྱི་རྩེ་ནས།། རིགས་མཐུན་བྱ་བྱིའུ་སྣ་ཚོགས་འཕུར་ལྡིང་རེ་བྱེད་བཞིན། ཅ་ཅོའི་གསུང་སྐད་སྙན་མོ་བར་མེད་དུ་སྒྲོགས་པ།། རྒྱང་རིང་མ་ལོ་དྲན་པའི་གསལ་འདེབས་དང་འདྲ་བྱུང་།།
ཐག་རིང་ས་མཐའི་ཡུལ་གྱི་འཇིག་རྟེན་དུ་བསླེབས་ནས།། ན་མཉམ་མཛའ་གྲོགས་ལྷན་དུ་རྩེ་འཇོ་ལ་རོལ་ཡང་།། དྲིན་ཆེན་ཨ་མ་ཁྱེད་ཀྱི་བྱམས་བརྩེ་ལ་བསམ་ན།། རིགས་མཐུན་ན་ཟླའི་མཛའ་བརྩེར་སྙིང་པོ་ཞིག་མི་འདུག།
ངམ་ནག་དགུན་གྱི་ཁྲོ་གཉེར་ཕར་ཕར་དུ་ཞི་ནས།། མཛེས་སྡུག་དབྱར་གྱི་པདྨོའི་འཛུམ་ཞལ་དེ་དགོད་དུས།། དྲིན་ཆེན་མ་ཡུམ་ཁྱེད་རང་འཇལ་འདོད་ཀྱི་འདུན་པ།། དམར་པོ་མེ་ཡིས་བསྐུལ་བའི་ངང་ཚུལ་དང་འདྲའོ།།
རྒྱུས་མེད་མི་ཡུལ་འདི་ནས་མཛའ་བརྩེ་རང་ཟབ་པའི།། མ་བུ་མཉམ་གྲོགས་འགའ་ཞིག་མིག་ལམ་དུ་རྒྱུ་ཚེ།། བུ་ང་ཨ་མའི་གམ་དུ་ད་ལྟ་ནས་འགྲོ་བའི།། རྒོད་པོའི་གཤོག་རྩལ་འདྲ་ཞིག་ཡོད་རྒྱུ་ན་བསམ་སོང་།།
ས་རྒྱུས་མི་རྒྱུས་མེད་པའི་ས་མཐའ་ཡི་ཡུལ་ནས།། སྣ་ཚོགས་བྲོ་བ་མེད་པའི་འཚོ་བ་ལ་བསམ་ན།། བྱམས་ལྡན་མ་ལོའི་གནང་བའི་ཞིམ་མངར་གྱི་ཁ་ཟས།། མ་དྲན་ཉིན་གཅིག་ཕལ་ཆེར་ཡོད་ཚོད་རང་མི་གདའ།།
གཞན་དབང་ངམ་ནག་མུན་པའི་སྨག་རུམ་གྱི་ཁྲོད་ནས།། ཉིན་ཞག་རེ་རེ་འཛུབ་མོའི་ཡང་ཡང་དུ་བགྲངས་བཞིན།། ཤུགས་རིང་ལྕི་མོ་ཞིག་གིས་ངལ་གསོ་རེ་བྱས་ཏེ།། དྲན་གདུང་སྙིང་གི་རི་མོ་སེམས་ཁོང་དུ་བྲིས་ཡོད།།
སེམས་པ་རབ་ཏུ་བསྒུལ་བའི་སྐྱོ་གླུ་རེ་ལེན་བཞིན།། སྲོད་དུས་བྱིའུ་ཆུང་རེ་རེ་ཚང་ནང་དུ་འཕུར་དུས།། རྒས་པའི་ལང་ཚོ་འབྱུང་འཁྲུགས་ཟུག་ངུ་ཡིས་ཉེན་པའི།། དྲིན་ལྡན་བརྩེ་བའི་མ་ཡུམ་ཡིད་ཡུལ་དུ་འཁོར་སོང་།།
ཟས་མཆོག་གང་ཞིམ་ཐམས་ཅད་ང་རང་ལ་བྱིན་ཞིང་།། མཛེས་གོས་གང་ཡག་ཡོད་ཚད་ཁོ་བོ་ལ་བསྐོན་པའི།། བརྩེ་ཆེན་ཐུགས་བརྗེ་ཟབ་མོའི་དུས་རྟག་ཏུ་སྐྱོང་བའི།། འཁོར་མེད་བཀའ་དྲིན་ཟབ་མོ་ཡང་ཡང་དུ་དྲན་སོང་།།
ད་ནི་ང་རང་མི་འདུག་རང་ཡུལ་ལ་འགྲོ་ནས།། བཀའ་དྲིན་གཞལ་དུ་མེད་པའི་མ་ཡུམ་གྱི་དྲུང་དུ།། སྣ་ཚོགས་ཐབས་ཚུལ་དུ་མའི་སྲི་ཞུ་ལ་བརྩོན་ནས།། དྲིན་ལན་དྲིན་གྱིས་འཇལ་བའི་ཐབས་ཚུལ་ཞིག་འཚོལ་ངེས།།
འཆི་མེད་ཚེ་ལ་དབང་བའི་ཚེ་འཛིན་གྱི་ལྷ་མོས།། ཟླ་མེད་ཐུགས་བསྐྱེད་ཟབ་མོའི་ནུས་རྩལ་གྱི་མཐུ་ཡིས།། བརྩེ་མེད་དུས་མིན་འཆི་བའི་རྐྱེན་ངན་གྱི་མཚོ་ལས།། གེཊ་མེད་ཕ་མཐར་བསྐྱོད་པའི་མཐུན་སྦྱོར་རང་མཛོད་ཅིག།
༢༠༠༨/༨/༨ ཉིན་ལྔ་རིག་སློབ་གླིང་ནས།
སེམས་ཁུང་ནས་ཕུལ་བའི་ལྷ་རེག
གྲོགས་མཆོག་སུརྱའི་མིང་ཅན་ལ་ཕུལ་བའི་འཕྲིན་ཆུང་། ཕན་བདེའི་འབྱུང་གནས་ཐུབ་བསྟན་ཉིན་མོར་བྱེད།། མཛེས་རྒྱན་རྒྱལ་བསྟན་རྒྱུ་སྐར་བཀྲ་བ་ལས།། ཟླ་བྲལ་དྭགས་བརྒྱུད་འབའ་རོམ་རྒྱལ་བའི་བསྟན།། ལུགས་ཀྱིས་རྣམ་པར་ཤིས་པ་གང་དེས་དྲུང་།།
ལང་ཚོའི་ཆུ་སྐྱེས་འདབ་སྟོང་བཞད་པའི་རྩེར།། དད་གསུམ་སྦྲང་རྩིའི་ཁུར་གྱིས་དུད་པ་ལས།། དུང་སེམས་གཤོག་ཟུང་རབ་ཏུ་ལྡེམ་པ་ཅན།། སྦྲ་མ་ར་ཡི་ཞུ་མཆིད་འདི་ལ་གསོན།།
ཁྱེད་སྐུ་རྒྱུ་སྐར་རྒྱལ་པོའི་མཛེས་སྡུག་ལ།། མི་འདོད་ཁྱབ་འཇུག་དྲི་མས་མ་སྒྲིབ་པར།། བདེ་བར་འཚོ་ཞེས་རིང་ནས་ཐོས་པའི་མོད།། བདག་ཀྱང་སྙིང་ནས་དགའ་བ་གཟོད་དུ་མེད།། ཕྱོགས་འདིར་གནས་པའི་སྦྲང་ཆུང་གཞོན་ནུ་ང་།། ལྔ་རིག་འདབ་སྟོང་བཞད་པ་དགའ་བའི་ཞིང་།། ལྔ་ཟུང་རིག་པའི་སློབ་གླིང་ཆེན་མོ་ནས།། ཤེས་རིག་སྦྲང་བཅུད་འཐུང་བཞིན་བདེ་བོར་གནས།།
འདས་སོང་ཕྱིར་དྲན་རྨི་ལམ་རིང་མོའི་ཁྲོད།། ལྷན་འཛོམ་སྐྱིད་པའི་ཟླ་གཞོན་འཛུམ་དཀར་ཅན།། ཕྱི་ཐག་རིང་བའི་གྲོགས་ཁྱེད་དུང་བ་ལ།། བསམ་བཞིན་བུ་ངས་དྲན་པ་འགོག་ཏུ་མེད།།
བསམ་བཞིན་བགྲངས་བྱ་འཁོར་བསྐྱོད་དུ་མའི་རིང་།། བརྩེ་བའི་འཛུམ་མདང་དྲོན་མོ་ཕན་ཚུན་ལ།། བཀོད་པའི་དགའ་བ་གང་གིས་མི་མཚོན་པ།། ད་ལྟ་དྲན་པའི་སྣོན་མ་ཙམ་དུ་ཟད།།
འོན་ཀྱང་ལས་ཀྱི་ལམ་བུ་མི་གཅིག་པས།། གྱེས་བྲལ་གདུང་བ་སྙིང་ལ་ལྕི་བཞིན་དུ།། སེམས་ཀྱི་འདུན་མ་རང་རང་སར་བསྐྱུང་ནས།། གཏན་གྱི་གྲོགས་དང་གྱེས་པས་སེམས་པ་སྐྱོ།།
མཆོག་གསུམ་ལྷ་ཚོགས་བདེན་པའི་མཐུ་བྱིན་གྱིས།། ཁྱེད་ཀྱི་སྐུ་ཚེ་མི་ཤིག་སྲིད་མཐའི་བར།། བདེ་བར་འཚོ་བཞེས་མཛད་ཕྲིན་མཁའ་དང་མཉམ།། ཐུགས་ཀྱི་བཞེད་དོན་གེགས་མེད་འགྲུབ་པར་སྨོན།།
དྲི་མེད་སྙིང་གི་དུང་བ་མཚོན་པའི་ཕྱིར།། རིན་ཆེན་གསེར་དངུལ་ཞུ་རྟེན་མ་མཆིས་ཀྱང་།། ལྷག་བསམ་དང་བས་ཕུལ་བའི་ཞུ་མཆིད་འདི།། ལས་མཐུན་སྙིང་གི་གྲོག་ལ་ཕུལ་བ་ལགས།།
གནས་སྐབས་ལྷན་དུ་འཛོམ་པའི་སྐབས་མེད་ཀྱང་།། ཕན་ཚུན་འཚམས་འདྲིའི་ནང་མི་ཞུ་མཆིད་དག། ཉལ་འགྲོའི་རྒྱུན་བཞིན་ལྷུག་པོར་སྩོལ་བ་ལ།། རེ་སྒུག་མིག་གི་བུང་བ་ཡང་ཡང་ཕྱོགས།།
རྒྱང་བཞུད་གྲོགས་ལ་ཕུལ་བའི་ཞུ་མཆི།
ཨ་རིར་ཡོད་པའི་གྲོགས་པོ་ཞིག་ལ་ཕུལ་བ། འདི་ནས་རྒྱང་ཐག་རིང་བའི་ནུབ་ཀྱི་ཕྱོགས།། ཚན་རྩལ་ཡང་རྩེར་སོན་པའི་ཡུལ་གྲུ་དེར།། བཞུགས་པའི་རིགས་མཐུན་སྙིང་གི་གྲོགས་པོ་ལ།། བརྩེ་བའི་སེམས་པ་དམར་པོས་མཆིད་འདི་འབུལ།།
ལེ་བར་ཁྲི་ཕྲག་ཆོད་པའི་མི་ཡུལ་ནས།། བརྩེ་བའི་ཕྱི་ཐག་རིང་བའི་གྲོགས་ཁྱོད་ཀྱིས།། དྲན་གདུང་སེམས་པ་འདུ་འབྲལ་མེད་པ་ཡི།། བུ་ངའི་གཏམ་ལ་ལན་གཅིག་རྣ་བ་བློག།
འདི་ནས་ཁོ་བོ་གངས་ཅན་ས་མཐོའི་ཞིང་།། ཙག་དང་བུ་ཡུག་རྒོད་པའི་གངས་འདབས་ནས།། གཞན་དབང་མུན་པའི་དཔུང་གིས་རབ་མནར་ཞིང་།། རང་དབང་སྐྱ་རེངས་སྒུག་བཞིན་བདེ་བོར་མཆིས།།
སྔོན་དུས་མཉམ་དུ་འགྲོགས་པའི་དགའ་བ་དང་།། ད་ལྟ་སོ་སོར་གྱེས་པའི་གདུང་བ་གཉིས།། ཁྱོད་དང་ང་ཡི་བརྗེད་མེད་དྲན་ཤིང་སྟེ།། མ་བཅོས་སེམས་ལས་ནམ་ཡང་བསུབ་ཐབས་མེད།།
སླད་མར་གང་གི་རིན་ཆེན་མི་ཚེའི་ནང་།། སྙིང་གི་རེ་འདུན་མངོན་དུ་འགྱུར་བ་དང་།། མི་རིང་ལྷན་འཛོམས་དུས་ཀྱི་ཉི་མ་ལ།། རེ་བའི་འབྲས་བུ་མྱུར་དུ་སྨིན་པར་སྨོན།།
དེ་སྐད་བྱང་ཕྱོགས་ཁ་བའི་ཡུལ་ལྗོངས་ནས།། ཁམས་པའི་བུ་ཕྲུག་གངས་སྐྱེས་མེ་ཏོག་ཏུ།། འབོད་པ་གང་དེས་སྙིང་གི་རེ་སྨོན་བཅས།། རྒྱང་རིང་གྲོགས་ལ་སྐྱེས་ཀྱི་ཚུལ་དུ་ཕུལ།། ༢༠༡༠ ༨   ༡  ཉིན་ཕ་ཡུལ་ནང་ཆེན་ནས།
ཁྱོད་ལ་ཕུལ་བའི་རྒྱ་སེའི་མེ་ཏོག
ཀ་མ་ལ་ཡི་མེ་ཏོག་དཀར་པོ་འདབ་མ་འབུམ་བརྒྱར་བཞད་འདྲ་བའི།། ཁ་འབྲས་སྐྱེ་གཟུགས་ཤིན་ཏུ་མཚར་བའི་རྒྱང་རིང་བུ་མོ་ཆུང་ཆུང་ཁྱོད།། གང་ནས་ཡོང་དང་གང་གི་ཡིན་མིན་ཆ་རྒྱུས་བདག་ལ་མ་མཆིས་ཀྱང་།། ང་ཡི་སྙིང་གི་སེམས་པ་དམར་པོ་ཁྱེད་ཀྱི་ཕྱོགས་སུ་དབང་མེད་ཤོར།།
ཏ་ལའི་སྡོང་པོའི་ལོ་མ་འབུམ་གྱི་སྐྱིད་པའི་བསིལ་གྲིབ་འོག་རོལ་དུ།། ཐ་ཆད་བདག་གིས་ཁྱོད་དང་མཉམ་དུ་ཕན་ཚུན་གཅིག་ལ་གཅིག་འཁྱུད་དེ།། ད་ལྟ་མྱུར་དུ་བརྩེ་བ་ཟབ་མོས་སྙིང་གཏམ་བརྗོད་པའི་དུས་བྱུང་ཚེ།། ན་རག་ལྟ་བུའི་བཟོད་དཀའི་སྡུག་བསྔལ་མྱོང་དགོས་བྱུང་ཡང་འགྱོད་པ་མེད།།